Zurrumurruak mugitzen duen ekonomia sistema - GARA\nZurrumurruak mugitzen duen ekonomia sistema\nAtzo albiste izan zen Europako Banku Zentralak hileko bilkuran hartu zuen erabakia. Hartara, bilkuraren gaineko albisterik eza izan zen albiste nagusietakoa, EBZk aparteko neurririk ez hartzea erabaki baitzuen. Euroguneko bankuen likidezia bermatzen jarraituko du �behar den arte�; Greziaren porrotarekin batera hasitako zor publikoaren erosketari eutsiko dio, baina ez zuen merkatuek iragarri zituzten aldaketen berri jakinarazi eta, beraz, ez du bonu-erosketaren gaineko aparteko neurririk iragarri. Eta merkatuen iragarpenaren ondorioz gora egin zuten burtsek, EBZren erabakia jakin orduko, beherantz amildu ziren, gero berriro gorantz egingo bazuten ere.\nBurtsen dantza birtual hori eta euroguneko hainbat herrialderen egoera ekonomiko egiaz larria ikusita, indarreko sistema ekonomikoaren funtsa suma daiteke. Izan ere, zer parametro zientifikori begiratu behar zaie gorabehera horien kausa azaltzeko? Atzo ikusitakoaren arabera, zurrumurrua aski da horrelako gorabeherak eragiteko. Ondorioak, ordea, ez dira birtualak, hezur-haragizko biktimak dituzte eta. Aste honetan bertan Gobernu espainiarrak krisiaren kontrako beste neurri-multzo bat abian jarriko dituela iragarri du, merkatuak lasaitzeko. Burtsek, espero izatekoa zenez, eskertu egin zuten Rodriguez Zapateroren Exekutiboaren keinua -iraupen luzeko langabeentzat, norabide batean, eta hainbat enpresabururentzat, beste norabide batean, keinua baino zerbait mingarri ala pozgarriagoa dena-.\nBurtsek gobernuen neurri murriztaileak eskertzen dituzte eta neurri horiek, ekonomia berpiztu eta langabezia murriztuko omen zutenek, hazkunde ekonomikoa oztopatu eta langabezia tasa emendatu egiten dute. Atzo jakinarazitako datuen arabera, Hego Euskal Herrian azken hilean 1.133 langabe gehiago batu dira, eta dagoeneko 175.000tik gora daude lanik gabe. Baina hori ez da merkatuen kezka nagusia, hain zuzen, ez EBZrena, ezta euroguneko gobernuena.


Athletic eta Reala, dirdira eta hauspoa emango dien garaipenaren bila derbian\nAthletic-ek eta Realak euskal derbia jokatuko dute San Mames-en. Biek ala biek garaipena lortu nahi dute, denboraldi hasiera zailaren ondoren. Iñigo Martinez eta Aduriz jokatzeko moduan daude, aldiz, Willian Jose-ren parte hartzea zalantzazkoa da. Asier Garitanok, Guevara eta Roberto Lopez gazteak deialdian sartu ditu. Beñat Zarrabeitia lankidearen atariko kronika.\nBiribilko programak Bilboko merkatariak euskalduntzen jarraituko du\nBilbaoDendak elkarteak Bilboko Udalarekin batera Biribilko programa aurkeztu dute. 2009tik Hirian merkataritza-sektoreko langileei euskara ikasi edo hobetzeko ikastaroak eskaintzen zaizkie programa honen bitartez, euren lan ordutegiekin bat datozen txandetan. Ikastaroaz gain, baliabide bereziak jasoko dituzte ikasleek: Euren sekotreko hiztegiak, kartelak itzultzeko doako zerbitzua eta klasera joan izanaren ziurtagiria.\nEuskaraldiak badu bere hamaikakoa Bilbon\nEuskaraldiak badu bere hamaikakoa Bilbon. Hiriko aniztasuna islatzeko helburuarekin kazetari, empresari, artista, ostalari, unibertsitateko irakasle eta euskalgintzako kideak aukeratu dituzte. Bilbo euskaldun gehien duen hiria izanda,hamaikakoren konpromezutariko bat Euskarazko harremanak eta inertziak astintzeko euskaraldiaren zabalpena egite izango da.


206.000€ gehiago izango ditu Orozkoko Udalaren 2019ko aurrekontuak - Aiaraldea.eus\nTxabi Alvarado Bañares 2018-12-12 07:19 Politika Orozko\nAtzoko Udal Osoko Bilkuran onartu ziren aurrekontuak. / Orozkoko Udala | Ikusi handiago | Argazki originala\nUdal Osoko Bilkura egin zuten atzo Orozkon. Datorren urteko udal-aurrekontuak onartu ziren bertan. Udal Gobernuak eman zuen diru-partiden xehetasunen berri. Berdina izango da 2019ko aurrekontuen gastuen eta diru-sarreren zenbatekoa: 5.000.300€ bi kasuetan. “Aurrekontu orekatua” izango da beraz, Adieko kideen arabera.\nAzaldu dutenez, diruaren zati handi bat (1.100.000 euro) nagusien egoitzara bideratuko da, eta kopuru horren kudeaketan udalak bitartekari papera baino ez duela betetzen. Datorren urteko aurrekontua 206.000 eurotan handituko da, aurtengoarekin alderatuta. Nagusien egoitza dago igoera horren atzean, 300.000 euro gehiago bideratuko direlako bertako zerbitzura.\nInbertsioen artean 153.000 euroko diru-partida zehaztu dute auzoen mantenurako. Bideen konponketa planera, bideen asfaltatzera eta barandak konpontzera bideratuko dute, hain zuzen. 69.400€ erabiliko dituzte zaborrak jasotzeko eta 173.250€, aldiz, Udaltalderako. Etxeetan poltsa berrerabilgarriak banatzeko asmoa ere agertu dute, eta 5.000 euro baliatuko dituzte horretarako.\nDiru gehiago Sanantolinetara\nSanantolinetara bideratuko duten diru-kopurua ere handituko dute. 78.000 eurokoa izatetik 86.000koa izatera igaroko da herriko festak antolatzeko aurrekontua.\nEra berean, diru gehiago egongo da euskara ikasteko bekak finantzatzeko: 12.000€. Horrez gain, 10.000 euroko laguntza emango diote maiatzean herrian Orozkorock jaialdia antolatzeko asmotan dabilen taldeari.\nKirikiñausi ibilbidea ere sustatuko dute, 8.000 eurorekin. Horrez gain, 90.000 euro gordeko dituzte zentro zibikoko altzariak erostera. Guztira 600.000 euro inbertituko dituzte proiektu horretan.\nGizarte ongizatean igoera\nIgoera egongo da baita ere gizarte larrialdietarako laguntzetan: 32.000 euro egongo dira guztira. Era berean 10.000 euro baliatuko dituzte udaletxearen fatxadan hainbat lan egin eta herritarren arretarako zerbitzua berritzeko.\nAltxortegiaren soberakinaren zain\nJosu San Pedroren hitzetan, inbertsioak udaleko teknikarien irizpideen arabera zehaztu dituzte, udaleko zerbitzu eta egituren beharrak kontuan hartuta. Dena den, udal-gobernuak jakinarazi du altxortegiaren aurtengo soberakinaren zenbatekoa jakin arte itxaron beharko dutela, zenbateko horrekin zer proiektu garatu daitezkeen ikusteko. Hala ere, soberakin hori 400.000 eurokoa dela aurreikusi dute. “Aurten udal hauteskundeak daudela ikusita, uste dugu etikoena dela diru horri hurrengo udal-gobernuak erabiltzea”.\nDiru-sarrerei dagokionez, handitu egin da Udalkutxak udalari ematen dion diruaren zenbatekoa. 129.000 euro gehiago jasoko ditu tokiko erakundeak.\nEH Bildu abstenitu egin da, eta EAJk aurka bozkatu du\nEH Bilduko zinegotziak abstenitu egin ziren bozketan, Adiek planteatutako aurrekontuak “trantsiziokoak” direla argudiatuta. Ez dituzte gaizki ikusi erronkak, baina apustuak egiteko beharra nabarmendu dute, euskaran eta lehen sektorean batez ere.\nEAJk, aldiz, aurkako botoa eman zuen. Jeltzaleek uste dute aurrekontuetan sartu beharko litzatekeela Zubiaur Eraikuntzak sozietatetik saltzeke jarraitzen duten pisuen dirua. Ildo beretik, EAJkoen ustez, aurrekontuetan sartuta egon beharko litzateke Zubiaur Eraikuntzak sozietateko kontseilari ohiei eman beharko litzaiekeen 60.000 euroko kalte-ordaina.\nAdiek plenoan erantzun zuen ez duela pisuen dirua aurrekontuetan txertatu salmentak ziurtatuak ez daudelako.


Haur literatura eta generoa. Irakasle, guraso: nola aztertu gelako ipuinak eta zer egin ondoren? – Guraso.eus\n2019-06-02\tguraso\tIruzkinik ez\n… dira “militanteak” ez direnak, baina askotariko rol eta egoerak jasotzen dituztenak. Ez dute aurkezten konpondu behar den gatazka edo azaldu behar den ez-ohiko egoera; aniztasuna zeharka agertzen dute –”paisajearen” parte moduan– eta gai nagusia beste bat dute. Idazle, ilustratzaile, animatu zaitez horrelako obrak sortzen, urgentzia dugu eta!\nGaur gure umeen biblioteka txikia osatu beharko bagenu, liburuen kalitateari erreparatu behar zaio, dudarik gabe. Horretarako tresna bat da Mondragon Unibertsitateko HUHEZI fakultatearen Haur Liburu Mintegiak argitaratzen dituen Haur eta gazte literatura. Irakur gida. Adituen talde batek euskaraz argitaratzen diren liburu guztiak aztertzen ditu eta kalitateko liburuak seinalatzen ditu 2001.etik urtero kaleratzen duen gida batean. Sarean aurkitu ahal dira gida guztiak, esteka honetan hain zuzen: https://www.mondragon.edu/eu/-/irakurgida-2-17\nIruzkinik ez "Haur literatura eta generoa. Irakasle, guraso: nola aztertu gelako ipuinak eta zer egin ondoren?"


Ttarttalo argitaletxeko haur literaturako udazkeneko nobedadeak - PostData\nIdazlea: Émile Jadoul\nIlustratzailea: Émile Jadoul\nLontxo txikia kopetilun dago. Lagunak alaitzen saiatuko dira, baina ez dute lortuko. Pinguino Ama iristen denean, haren sabelari begira geratzen dira eta irribarre egiten dute… Zer gertatzen ote zaio? Lortuko al du amak Lontxoren irribarrea piztea?\n•HARTU ETA EMAN\nIdazlea: Lucie Félix\nIlustratzailea: Lucie Félix\nApurtu eta eraiki, ireki eta itxi, agertu eta desagertu, piztu eta itzali… Kartoizko liburu interaktibo original honekin jolasten duten bitartean, etxeko txikiek kontrajarriak diren ekintzak ezagutuko dituzte.\n“Baziren behin bi txori…” Horrela hasten da kontsumismoari eta konpetentziari buruzko ipuin bitxi eta xume hau. Hitzik gabe irakurtzeko umorez jositako kontakizun adimentsua.\nIdazlea: Olga Cuéllar\nIlustratzailea: Olga Cuéllar\n“Saltoka, saltoka, nabil ni gustora, salto eta salto bat sartu arte. Sartu dadila… ta biok elkarrekin, salto eta salto bat irten arte. Eman ezazu buelta ta irten zaitez”. Hitzik gabe irakurtzeko istorio bat.\nIdazlea: Delphine Badreddine\nIlustratzailea: Danièle Bour eta beste batzuk\nLiburu honi esker haurrek hainbat animalien eguneroko bizitza ezagutuko dute: nola elikatzen diren, nola mugitzen diren, nola ugaltzen diren eta elkarrekin nola bizi diren.\nIdazlea: Kitty Crowter\nIlustratzailea: Kitty Crowter\nArgiaren bizitza bere ama Medusaren ilean hasten da. “Zoragarria da”, dio herriko jendeak. “Bai, nirea da”, erantzuten du Medusak.\nLoturari eta autoafirmazioari buruzko istorio ezberdin bat.\n•NOLA HAZTEN DIRA LOREAK?\nIdazlea: Katie Daynes\nIlustratzailea: Christine Pym\nNola hazten dira loreak? Nondik datoz haziak? Zergatik erortzen dira hostoak?\nJakin hori guztia marrazki ederrez hornitutako lehiatiladun liburu honetan.\n•NOR JOAN DA KORRIKA, OINATZ HAUEK UTZITA?\nIlustratzailea: Britta Teckentrup\nEzetz asmatu nor joan den korrika, oinez edo jauzika? Animalien oinatzen eta pauso-hotsen laguntzaz, hurrengo orrialdean zein animalia ageri den asmatu beharko dute haurrek liburu interaktibo honetan.\neuskarazko edukiakhaur literaturaTtarttalo argitaletxea\n← X. Tene Mujika beka abian da\nKarmele Jaio: “Hilak erabili ditut bizirik gaudenei buruz hitz egiteko” →


Ultzamako Udala | Urritzola-Galaingo erabilera anitzeko plazaren lanak amaitu dira Ultzamako Udala | Ayuntamiento de Ultzama\nUrritzola-Galaingo erabilera anitzeko plazaren lanak amaitu dira\nUltzamako Udalak eta Urritzola-Galaingo kontzejuak Urritzola-Galainen erabilera anitzeko plaza bat eraikitzeko lanak amaitu dituzte. Obra hori egin duen enpresa A. Bengoetxea SL izan da. Urriaren amaieran hasi ziren obrak, eta 2019. urtearekin batera amaitu.\nProiektu hau Cederna Garalur 2014-2020 Toki Garapen Parte-hartzailerako Estrategiaren bidez finantzatzen da, Nafarroako Mendialdeko zerbitzu publikoak hobetzeko (LGP 2014-2020), eta Nafarroako Gobernuak eta Europar Batasunak batera finantzatzen dute, LGENF Landa Garapenerako Funtsen bidez.\nObrak proiektuaren arabera eta normaltasunez egin dira, eta, horrekin batera, Urritzola-Galaingo kontzejuari erabilera anitzeko plaza bat eman zaio, orain arte falta zen zuzkidura-espazio bat.\nEspazio hori egiteko, kontuan izan behar da jarduketa egin den herriaren eta eremuaren topografia, desnibel handiak baitaude. Horregatik, erabilera anitzeko espazio hori gaitzeko, euste-hormen bidez soluzio bat hartu da, altuera aldakorreko hormetako batekin, lurraren maldarekin bat datorrena. Horrela, inguruko herrietako plaza tradizionalen antzeko elementu bat lortu da paisaiarekin eta inguruko arkitektura- eta ondare-ingurunearekin erabat integratuta geratuz.\nDagoeneko eginda dagoen obrarekin, eta inaugurazio ofizialaren faltan, herriko biztanleak dagoeneko bertatik bertara gozatzen ari dira.


Euria goian behean, gainezka egin dute errekek gurean ere - Basaburua - Amezti.eus\nEuria goian behean, gainezka egin dute errekek gurean ere\nAmezti.eus 2019-12-13 12:06\nEuria dela eta, erreka ugarik gainezka egin dute Nafarroa osoan. Gurean ere Larraun eta Ultzama ibaien ur emaria ikaragarri handitu da, eta ibai inguruetan arretaz ibiltzea komeni da, ur putzu handiak sortu dira eta.\nEltzaburuko (Ultzama) meteorologia estazioak metro karratuko 69,2 litroko prezipitazioak jaso zituen atzo egunean zehar. Larraun ibaiaren emariari dagokionez, atzo goizeko 09:00etan segunduko 31,73 metro kubikokoa bazen, gaur goizean ordu berean 243,90 metro kubikoko emaria zuen. Kasik zortzi aldiz handitu da egun bakarrean ibaiaren emaria, beraz.\nEuriteen ondorioz, Larraintzarko ikastetxean klaseak bertan behera utzi dituzte gaur, nahiz eta zerbitzu minimoak jarri dituzten. Irakasleak Udaletxearen pistatik iritsi behar izan dute eskolara. Adi, beraz ibai inguruetan, eta arreta handiz gidatu, errepide asko ere ur putzuz beteak baitaude.\nARGAZKIAK: Errekek gainezka egin dute eskualdean\nAmezti.eus 2019 abe 13 Basaburua


UPV/EHUk apustu estrategikoa egin du etengabeko prestakuntzan eta berezko graduondokoen eskaintza bikoiztu du 2018/2019 ikasturterako - Info - UPV/EHU\nUPV/EHUko Ekonomia eta Enpresa Fakultatea 5,5 milioi kupoitan\nMedikuntzako bederatzi graduatu BAMEko (MIR) lehen 50en artean\nSansar C. Sharma, UPV/EHUko Honoris Causa doktorea\nMikel Artetxek Facebook beka jaso du\nMartxoaren 3a, Basabizitzaren Mundu Eguna\nDBHko ikasleak kazetari, politologo, publizista…\nInprimatu UPV/EHUk apustu estrategikoa egin du etengabeko prestakuntzan eta berezko graduondokoen eskaintza bikoiztu du 2018/2019 ikasturterako\nUPV/EHUk apustu estrategikoa egin du etengabeko prestakuntzan eta berezko graduondokoen eskaintza bikoiztu du 2018/2019 ikasturterako\nModuluka antolatutako egitura berriak aukera ematen du tituluak zatika egiteko\nLehenengo argitaratze data: 2018/06/08\nEropako Batzordearen “Hezkuntza eta Prestakuntza 2020” marko estrategikoan etengabeko prestakuntza oinarrizko ardatza da Europar Batasuneko lehiakortasun ekonomikorako eta gizarte kohesiorako. UPV/EHUk bat egin du marko estrategiko horrekin eta, Gobernu Kontseiluak gaur onartu duenez, bikoiztu egin du 2018/2019 ikasturterako berezko masterren eta bestelako berezko graduondokoen eskaintza, profesionalen eta, oro har, gizartearen prestakuntza premia berriei aurre egiteko, ahalik eta malgutasun, dinamikotasun eta moldagarritasun handienarekin. Eskaintza handitzeaz gain, moduluka antolatutako egitura berriak ere onartu dira. Horrela, bada, graduondokoetako asko banatuta daude banaka egin daitezkeen iraupen txikiagoko programetan eta programa horiek guztiak batuz, goragoko titulua lortu daiteke.\nBestalde, eskaintza hedatu egin da eta jakintza eremu, erronka, lankide eta egoitza berriak barne hartu ditu:\nEskaintza handiagoa: guztira, 86 titulu eskainiko dira. Zehazki, 29 berezko master; espezializazioko 39 titulu; unibertsitateko 17 aditu titulu; eta unibertsitate hedakuntzako diploma bat. Eskaintza handitu egin da hiru campusetan: Araban, Bizkaian eta Gipuzkoan. Esaterako, Araban hirukoiztu egin da.\nJakintza eremu berriak: ohiko eremuei (arkitektura, politika zientzia eta gizartea, hezkuntza, enpresa eta ekonomia, zuzenbidea, ingeniaritza eta teknologia, etab.), gizartearen erronka eta ardurei erantzuten dieten eremu berriak gehitu zaizkie: artea eta zientzia, gizarte ongizatea, bizi kalitatea eta osasuna, ingurumena, biktimologia, etab.\nErronka berriak: eskari handia izan ohi duten eremuetako bi (enpresa eta ekonomia; eta ingeniaritza eta teknologia) berrantolatu egin dira eta horietan etorkizuneko enpresen prestakuntza premiei hobeto erantzuteko arloak gehitu dira: digitalizazioa eta 4.0 industria.\nLankide berriak: lehen aldiz, Ingeniaritza Dualaren Unibertsitate Eskolak (Elgoibarko Makina-erremintaren Institutua) eta University Institute for Regenerative Medicine and Oral Implantology institutuak –biak ere UPV/EHUri atxikitakoak– parte hartu dute masterren eta graduondokoen eskaintzan.\nUnibertsitate arteko master gehiago, UNEDen, Granadako Unibertsitatearen eta Santiagoko Unibertsitatearen lankidetzarekin.\nLankidetza hitzarmen gehiago, bai enpresa pribatuekin, bai erakunde publikoekin, hainbat helburutarako: ikasleentzako praktika programak sortzeko, unibertsitateaz kanpoko irakasleek parte hartzeko, masterrak eta graduondokoak finantzatzeko, etab.\nApustu estrategikoak, eskaintza zabaltzeaz gain, eskaintza hori malgua, dinamikoa eta moldagarria izatea eskatzen du. Zentzu horretan, hainbat berritasun aipagarri daude:\nModuluka antolatutako egitura berriak: ikasleak goragoko mailako tituluak lortu ahal izango ditu kreditu gutxiago dituzten prestakuntza programak batuz, eta bere denbora eta baliabide ekonomikoak hobeto kudeatzeko aukera izango du. Sistema berri honen helburua da lanean ari diren pertsonek lana eta prestakuntza errazago uztartu ahal izatea.\nSartzeko baldintza malguagoak: sartzeko baldintza irekiagoak dituzten titulazio berriak sortu dira, eta horiei esker unibertsitateko prestakuntzarako sarbidea izan dezakete unibertsitateko titulurik ez duten pertsonek.\nPrestakuntzaren aldeko apustua, pertsonaren, gizartearen eta kulturaren ikuspegitik: helburuak dira gizartearen kultura ezagutza handitzea, bizi kalitatea hobetzea, integrazio eta partaidetza soziala bultzatzea, belaunaldien arteko harremanak garatzea, etab.\nOnline modalitatearen eta ikasgelako eta ikasgelaz kanpoko modalitatearen garapena.\nHizkuntza eskakizunetara egokitzapena: prestakuntza programak eskaintzen dira euskaraz, gaztelaniaz, ingelesez eta hizkuntza anitzetan.\n«Etengabeko prestakuntza, zentzurik zabalenean, euskal egitura sozioekonomikoaren sektore profesional guztiek duten premia bat da, gero eta handiagoa, eta Euskal Herriko Unibertsitateak, eskaintza berri honekin, eskaera horri aurre egiten dio modu egoki eta berritzailean», adierazi du Nekane Balluerka errektoreak.


50W FM transmisorea FM irratiaren transmisio geltokirako. FSN-50B ++ GP100 1 / 4 olatuen GP antena KIT - Power by Fmuser.org Guanghzou Txinako bulegoa\n50W FM transmisorea FM Radio Broadcast Station FSN-50B ++ GP100 1 / 4 olatu GP antena KIT\nGuztira: 649 USD\nFMUSER da orain bertsio berria aurkezten du 50w FM igorlea xasis ondo egin eta muntaia fina batera. profesionala estereo soinu bereizketa bikaina, distortsio oso txikiak eta ona seinale / zarata erlazio ditu. Tenperatura aurreratu eta SWR babesteko modua igorlea seguru mantentzeko eragiketa zehar.\nModulazioa: FM, gailurra desbiderapen ± 75KHz\nRF irteerako potentzia: 0-50W\n1pc 50W FM transmisorea\n1pc 8meters -3 konektoreak ardazkide\n<< 50W FM transmisorea FM Radio Broadcast Station FSN-50B + 1 / 2 olatu dipolo antena KITFMUSER Irteera berrirako FM transmisorea 150W FM transmisorea FSN-150B V5.0-ra >>


Bilbao Kultura @eu – 2 orrialdea – Bilbao Kultura\nBIDEBARRIETA KULTURGUNEAN OSPATUKO DA, ASTEARTEAN, HILAK 11, “ELKARRIZKETAK LITERATURAREKIN” ZIKLOAREN HITZORDU BERRI BAT, PEDRO UGARTE ETA JESÚS FERRERO IDAZLEEKIN\n“Egia eta gezurra literaturan” izango da gaia, eta 19:00etan hasiko da Bidebarrieta Kulturguneko Areto Nagusian. Txani Rodríguez kazetari eta autoreak lagunduko die moderatzaile lanetan. Sarrera doan da, leku-kopurua bete arte, baina ezinbestekoa da doako gonbidapenetako bat eskuratzea. Streaming bidez ere jarrai daiteke kulturguneatb.eus webgunearen bidez. (Bilbon, 2021eko maiatzaren 5ean).- Bilboko Udaleko Bidebarrieta Kulturgunean “Literaturarekin elkarrizketak”… […]\nBILBOKO ZINEMALDI FANTASTIKOA –FANT-EK “ODOL TINTA – BANPIROARI OMENALDIA” AURKEZTU DU, DRACULA OMENTZEN DUEN ERAKUSKETA, ZABALGUNEKO ERAIKINEAN MAIATZAREN 13RA ARTE IKUSGAI EGONGO DENA\nErakusketaran, komikiarekin, ilustrazioarekin eta diseinuarekin lotura duten pisuzko eta talentu handiko hogeita bost artistek parte hartzen dute eta fantasiazko generoaren funtsezko ikono horretan inspiratutako irudiak egin dituzte. Sarrera doakoa da eta 08:00etatik 20:00etara bisitatu ahal izango da. FANTek 27. edizioa ospatuko du maiatzaren 7tik 16ra. (Bilbon, 2021eko maiatzaren 5ean).- FANT – Bilboko Zinemaldi Fantastikoak, 27.… […]\nBilboko Zinemaldi Fantastikoak 27. edizioa ospatuko du maiatzaren 7tik 16ra, eta pantaila handiko proiekzioez gain, Drakularen omenezko erakusketa bat ere izango du. Erakusketa horretan 25 artistak parte hartuko dute eta Zabalguneko eraikinean ikusi ahal izango da maiatzaren 5etik 13ra. Azkuna Zentroko Bastida aretoak larunbatean 8an Santiago Aguilarren “Operación Torremolinos. El cine español de superagentes (1965-1967)” liburuaren aurkezpena eta… […]


Bakehizketak dokumentala aurkeztu dugu Alhondigan - EGK Bakehizketak dokumentala aurkeztu dugu Alhondigan - EGK\nBakehizketak dokumentala aurkeztu dugu gazte eta eragile sozialen arteko topaketan\nHainbeste prestaketen ondoren, Bakehizketak dokumentalaren aurkezpen eguna iritsi zen, otsailaren 12a. Hitzordua Bilboko Azkuna Zentroan (Alhondiga) zen eta gonbidatuak ugari: alde batetik, 2015eko urrian Arrasaten egindako topaketan parte hartu zuten gazteak eta eragile sozialak, eta bestetik, gazte gehiago eta euskal gizartearen erreferente diren hainbat pertsona eta entitateen ordezkariak: kazetariak, biktimak, biktimarioak, historialariak, kargu publikoak, kultur eragileak…\nEkitaldiak bi zati izan zituen. Hasteko, Oihane Agirregoitiak, Bilboko Udaleko Gazteria zinegotziak, ongi etorria eman zien parte-hartzaile guztiei eta jarraian, Itsaso Anduezak, EGK-ko presidenteak, hitza hartu zuen, ekitaldiaren helburua azpimarratzeko: “Asteburu esperimental hau antolatzerakoan, ez genuen dokumental bat egiteko helburua izan, baina gazte zein nagusi, denek uste genuen bertan gertatutakoak zabaltzea merezi zuela. Gizarteak, komunikabideek eta instituzioek jakin behar dute asteburu horretan, guztion artean, Arrasaten sortu genuena. Eta horregatik gaude gaur hemen. Egin genuena ikustarazteko, haren gainean hausnartzeko, etorkizunaren aurrean ditugun erronkak identifikatzeko eta EGKren egitasmo kuttunenetakoa izan den honi, merezi duen itxiera emateko”.\nOndoren, aretoan zeuden ia 100 gaztek eta eragilek 25 minutuko dokumentala ikusteko aukera izan zuten eta, aurkezpenaren lehen zatiarekin bukatzeko, Bakehizketak dokumentalean agertzen diren lau gaztek bizitako esperientzia kontatu zuten eta publikoan egindako galderak erantzun zituzten.\nEtenaldi bat egin eta gero, ekitaldiaren bigarren zatia hasi zen: gazte eta gizarte eragileen arteko dinamika parte-hartzailea gazteok etorkizun baketsu baten aurrean ditugun erronkak identifikatzeko. Hasieran talde txikietan elkartu ziren, eragile sozial bat eta bi gazte osatuta, eta dinamika aurrera joan ahala, taldeak elkartzen joan ziren erronken identifikazioarekin ados jartzeko; amaitzeko, talde bakoitzak jasotako ondorioak besteen aurrean aurkeztu zituzten.\nBeraien ideiak, azpiko irudian klik eginez ikus daitezke:\nEragile sozialek eta gazteek maila berdinean hitz egiteko eta eztabaidatzeko aukera izan zuten ekitaldi aintzindari honetan. Bilbon gertatuko guztia, topaketa, elkarrizketak eta giro ona, bideo eder honetan ikus daitezke\nBakehizketak dinamikarekin bukatzeko, pausu bakarra falta da: dokumental osoaren zabalpena.\nAdi: zabalpena ostegun honetan egingo da, otsailak 18, goizeko 11.00etatik aurrera.\nOrdu horretan, EGK-ko webgunean eta sare sozialetan ikus ahalko da eta gazte askorengana iristeko asmoa dagoenez, zabalpenean zure laguntza behar dugu. Bidali eta zabaldu zure sare sozialetan #Bakehizketak hashtag-a edo traola erabiliz.\nBilboko aurkezpenaren irudi galeria ikus daiteke


Bilatzailearen gida — Euskal kultur erakundea\nEuskal Argentina elkarteak aholku batzuk eskaintzen dizkizue Apheça erregistroen datubasean bilaketak egiteko.\nApheça emigrazio agentearen artxiboetan zuen familiako ahaideren bat bilatu aitzin, beharrezkoa da xehetasun hauek kontutan hartzea:\nGuillaume Apheçak bere gisan idazten zituen izen-abizenak. Transkribapena egiterakoan, idatziak ziren bezala utziak izan dira : horretarako, idazkera ezberdin guziak saiatu behar dira. Adibidez, Oyhénart, Oihénart, Oyénart, etabar ; Harçuby, Arçuby, Harçouby, etabar.\nEz da bakarrik kontutan hartu behar bilatzen den pertsonaren sorterria. Askotan, abiatze momentuan, lanean ari zen edo bizi zen herriaren izena idatzia baita. Herrien izenaren idazkeraren aldetik, gaurko ereduen arabera idatziak izan dira.\nErregistroen zerrendan bilatzen den pertsona agertzen baldin bada, ez du horrek erran nahi emigrantea zela, bidaiari arrunta edo merkatari izaiten ahal baitzen.\nDena den, Apheça erregistroetan aurkitzen den pertsonaz segurtamen osoa ukaiteko, hobe da ahal bezainbat informazio kurutzatzea (erregistro zibilako aktak, armadako erregistroak, notariakoak, etabar).\nXehetasun eta laguntza gehiagorentzat, harremanetan sartu Euskal Argentina elkartearekin.


Zorioneko etekina | El Diario Vasco\nHori da, hori, etekina atera beharra ume edo gaztetxo bati, kosta ahala kosta!\nPELLO ESNAL Jueves, 19 septiembre 2019, 10:06\nHeriotza mediatikoren bat gertatzen denean -oraintsu, Blanca Fernández Ochoarena bezala-, egunetako jakia izaten dute komunikabideek. Batzuek minutuak eta minutuak betetzen dituzte; beste batzuek orriak eta orriak. Azkenean, denboraren joanak irensten ditu minutuak, eta orbel bihurtzen dira orriak. Hala ere, tarteka, halako argi-izpiren bat uzten digute oroimenean.\nKomunikabideek badakite zer nahi dugun ikus-entzuleok eta irakurleok: zenbat gustatzen zaigun morboa edota auzoa gobernatzea. Gero, batzuk grina eta irrika horiek elikatzen saiatuko dira; beste batzuk informatzera mugatuko. Bezeroon eskuetan dago hortik aurrerakoa.\nHildako eskiatzaileari buruz plazaratutakoen artean, idazlan bat bereziko dut. Joan den 5ean argitaratu zuen egunkari honek, orrialde osoa hartuz: Icíar Ochoa de Olano kazetariaren «Adiós a la reina azul de las nieves». Kazetaria ez zen errazkeriatan erortzen, baina zurikeriatan ere ez. Pasarte esanguratsu bat azpimarratu eta honela euskaratu nuen:\nBlancak sei urte besterik ez zituen eskiatzen hasi zenean. Ez zen bere gustuz hasi; familiak aginduta baizik. Ez zitzaion interesatzen. Baina tematu egin ziren gurasoak. Hainbeste, non azkenean Viellara bidali zuten, Pirinioetara, ondo eskiatzen ikas zezan. Blancak, eliteko beste kirolariek bezala, barnetegietan eta entrenamendu-saio nekagarrietan pasa zituen haurtzaroa eta gaztaroaren zati handi bat.\nAsko diote 'elite', 'barnetegi' eta 'entrenamendu-saio nekagarri' horiek. Baita ondorengo 'pasa zituen' soilak ere; 'erre zituen' idatz zezakeen kazetariak, baina dena esana zegoen. Geroxeago, berriz, 'centro de alto rendimiento' delakoa aipatzen zuen. Zorioneko etekina! Hori da, hori, etekina atera beharra ume edo gaztetxo bati, kosta ahala kosta!\nGutako askori ez zaigu zaila gertatutako ezagunen batzuen izenak jartzea pasarte horretako lagunei. Baina, izenik ipini gabe, benetako kasu bat berrituko dut. Semea adimenez neurriz kanpokoa izan nonbait, eta hor iritsi zaie gurasoei gutun bat etekin handiko zentro batetik: hango ate guztiak zabalik dituztela semearentzat. Gurasoen erantzuna: eskerrik asko, baina seme normala nahi zutela.\nSemea etxean geratu zen eta herriko eskolan jarraitu zuen ikasten eta jolasten. Gero, unibertsitateko ikasketak amaitu zituen. Gaur, ikasturte berri honen hasieran, ohiko bizimodua daramate gurasoek eta seme-alaba guztiek.\nRelevo necesario El absentismo precario


Eskegitzeko apaingarria - Goitibera\n19 de noviembre de 2020 19 de noviembre de 2020 baden\nHona hemen material gutxi behar duen Eskuz originala: kolorezko papera edo kartulina eta itxatxeko kola soilik behar izango dituzu apaingarri hau egiteko!\nHasteko, paperak moztuko ditugu neurri berdineko sei lauki izateko. Lauki hauek, erditik birritan tolestuko ditugu, triangeluak eginez.\nOndoren, artaziak hartu eta lau ebaki egingo ditugu tolestutako zonaldetik ertzetara, baina azken hauek moztu gabe. Nahi baduzu, ebaki gehiago egin ditzakezu, baina bikoitiak izan behar dira.\nJarraitzeko, laukiak zabalduko ditugu, zentrotik hurbilen dauden bi muturrak hartu eta haien artean lekedatuko ditugu. Zentrotik hirugarren dauden muturrekin errepikatu.\nHau egin eta gero, laukiari buelta eman eta beste muturrekin prozesu bera errepikatuko dugu. Sei karratuekin gauza berdina egingo dugu.\nKarratuak lotzeko momentua heldu da! Kolore ezberdineko bi karratu hartu eta zentrotik eta gero ertza batetik elkartuko ditugu, kola erabiliz, bihotz itxura lortzen. Bihotz bata bestearekin lotuko ditugu, hirurak elkarturik egon arte.\nAzkenik, lehenengo bihotzeko ezkerraldea azkenengoaren eskuinaldearekin lekadutuko ditugu, eta gero hiru puntak batera.\nBadugu gure apaingarria, soka mehe baten laguntzaz eskegitzeko prest.\n← Previous La montaña invernal: cómo preparar tu próxima ascensión\nOrganizaciones por la infancia y la adolescencia reivindican el impacto de la COVID-19 en su desarrollo Next →\n27 de mayo de 2021 Elena Borja Comentarios desactivados en ZinemaTK: Promising Young Woman


Bihar hasiko da XXII. Dantzari Festa Hernanin. Noticias de Gipuzkoa\nBihar hasiko da XXII. Dantzari Festa Hernanin\nOstirala arte baserritarren jantzien erakusketa egongo da eta asteburuan taldeen topaketak burutuko dira\nDomingo, 2 de Abril de 2017 - Actualizado a las 06:12h\nHernani- San Joan Konpartsak antolaturik, bihartik igandera arte ospatuko da Hernaniko XXII. Dan-tzari Festa. Ekitaldi jendetsuenak astebururako erreserbatuko dira.\nIzan ere, bihartik ostirala arte Errenteriako Iraultza dantza taldeak antolatutako euskal janzkien erakusketa ikusteko aukera egongo da Biteriko sukalde gelan 17.00etatik 20.00etara. Gainera, ostegunean 19.00etan Iraultza taldeko Ramón Garcíak baserritarren janzkeren inguruan hitzaldia eskainiko du.\nEsan bezala, ekitaldi nagusiak asteburuan izango dira. Hala, larunbatean dantzari txikien eguna ospatuko da. 11.30ean erdiguneko kaleetan zehar herriko Ttarla taldekoak irtengo irtengo dira. Arratsaldean, 17.00etatik aurrera, Ttarlakoez gain, Gipuzkoako zortzi talde eta Lapurdiko bat ere aterako dira. Amaitzeko, 19.00etan Plaza Berrin erromeria egongo da Jeiki Hadi taldekoekin.\nIgandea, nagusien eguna izango da eta 10.45etik aurrera herriko kaleetan Euskal Herri osoko hogei talde dantzan arituko dira. 13.15ean Gudarien plazan, talde guztiek Agintari dantza, Agurra, muxikoak, ari-arin eta fandangoak eta Larrain dantzaeskainiko dituzte. Atsegindegin bazkaldu ostean, erromeria eta omenaldia izango dira. - A.M.


Como (italieraz ˈkɔːmo eta berton ˈkoːmo ahoskatua; lombardieraz: Còmm; latinez: Novum Comum) Italiako iparraldeko hiria da, Lombardiako eskualdean kokaturik dagoena. Izen bereko aintziraren ertzean kokaturik dago eta Suitzarekin muga egiten du. 2011ko urtarrilaren 1ean 85.263 biztanle zituen.\nComo (italieraz ˈkɔːmo eta berton ˈkoːmo ahoskatua; lombardieraz: Còmm; latinez: Novum Comum) Italiako iparraldeko hiria da, Lombardiako eskualdean kokaturik dagoena. Izen bereko aintziraren ertzean kokaturik dago eta Suitzarekin muga egiten du. 2011ko urtarrilaren 1ean 85.263 biztanle zituen. (eu)


Gaur hasiko da maiatzean ospatzekoa zen Udabarria Bertsotan sailkapen fasea - Uriola.eus\nuriola.eus 2020-09-16 13:25 Kultura-aisialdia Bilbo\nMaiatzean ospatzekoa zen Bertsozale Elkarteak urtero antolatzen duen Udabarria Bertsotan sailkapen fasea. COVID-19aren eraginez, data aldatu eta irailaren 16tik 24ra Bizkaiko 60 bertsolarik Bizkaiko Bertsolari Txapelketan parte hartzeko txartela jokatuko dute.\nMaite Sarasola eta Ander Anakabe. Artxiboko irudia | Ikusi handiago | Argazki originala\nGuztira Bizkaiko eskualde ezberdinetako 60 bertsolarik eman dute izena aurtengo sailkapen fasean. Hala, Bertsozale Elkarteak adierazi duenez, Bizkaiko eskualde guztiek izango dute ordezkaritza txapelketan.\nAntolakuntzaren arabera, aurtengo kopurua kontuan hartuta, bertsolariak bi multzotan banatuko dira eta Bizkaiko eskualdeetako areto ezberdinetan, multzo bakoitzeko sei bertsolariko bost saio jokatuko dira. Hasierako fase honetan eskuratutako puntuaketaren arabera sailkatuko dira bertsolariak Bizkaiko Bertsolari Txapelketan.\nJoseba Barandiaran Bilboko bertsolariak gaur jokatuko du Bizkaiko txapelketarako txartela, Orozkoko Donibane Aretoan, arratsaldeko 18:30ean. Honen ustez, “pandemiak bertsolaritzaren martxa asko murriztu du orokorrean, ez soilik Bizkaiko txapelketarena”. Gainera, plazetako saioak laurdenera murrizteaz gain, bertso eskolek batzeko muga handiak dituztela azaldu du. “Beste behin ere, bertsolaritzak gizartea islatzen du: giro motela, kezka puntu bat eta zalantza dexente.”\nMugarri bezala, Potojorran Bertso Eskola bere onera itzultzea du Barandiaranek helburu bakar, baita osasun neurriak zainduz, aurtengo txapelketa ospatzea, Bertsozale Elkartearen onerako.\nSailkapen fase honen data aldaketarekin batera, badira beste aldaketa batzuk ere, Enare Muniategiren ustez eragin handia izango dutenak. Adibidez, aurreko urteetan ez bezala, oraingo sailkapen faseko saioak astean zehar jokatuko dira, arratsaldeko 18:30ean. Horrek audientzian eragin handia izango duela azaldu du: “udaberriko igande euritsuetan, edozein hurlbidu daiteke sailkapen fasea ikustera, asteazken zein ostegun euritsu batean ordea, jendea lanetik irten eta etxera doa”.\nEta Bilboko plazekin zer?\nKoronabirusak Bilboko bertsolaritzaren plazak hein handi batean murriztu ditu eta horretaz mintzatu gara Deustuko Ander Anakabe eta Maite Sarasola bertsolariekin, baita Enare Muniategirekin ere.\nSailkapen faseko audientzia txikia bada ere, Bizkaiko Bertsolari Txapelketara jende gehiago hurbiltzen dela aitortu du Anakabek. “Bilbon zein Deustun bada bertsolaritzarekiko zaletasuna”.\nHaien artean aipatzekoak dira bertsolari gazteei zuzenduta dauden Bertsoerronda eta Aferak dinamikak, urtero Zazpi Katu gaztetxean Euskararen Egunean ospatzen den bertso saioa edota bestelako datetan antolatzen diren bertso saioak, San Tomas egunekoa zein auzoetako jaietakoak adibidez.\nHauen ustez pandemiak eragin handia izan du bertsolari gazteengan, azken hilabeteetan saio asko ezerezean gelditu baitira. Ondorioz, saio faltaren harira, bakoitzaren bertsoeran zentratzeko momentu aproposa dela gehitu dute.\nEgun hauetan jokatuko diren sailkapen faseko saioen informazioa eskuratu dezakezue esteka honetan


Harrotasuna kalera atera dute - Goiena.eus\nHarrotasuna kalera atera dute\nMaite Txintxurreta 2017-06-29 10:13 Gizartea Bergara\nLGTBI+ harrotasun eguna izan zen atzo, ekainak 28, eta Bergarako kaleetan ehunka pertsona batu ziren Debagoieneko Koordinadora Transmarikabollofeministak egindako bailara mailako manifestaziora. Nire identitatea ez dago hanka tartean, transfobiarik ez! lelopean, transexualen kolektiboak pairatzen dituen erasoak salatu eta eurekiko elkartasuna adierazi zuten parte hartzaileek.\nManifestazioa hasi aurretik euri zaparrada izan bazen ere, horrek ez zituen herritarrak kikildu, eta, iaz Koordinadora Transmarikabollofemisitak lehenengoz deitutako Arrasateko manifestazioan bezala, bigarren honetan ere herritar askok hartu du parte harrotasun eguneko manifestazioan. Hala, deitzaileak "oso pozik" agertu dira debagoiendarrek emandako erantzunarekin.\nPankartak edota banderolak eskuan hartuta, San Martin plazatik abiatu eta Bergarako erdiguneko kaleetan zehar LGTBIfobiaren aurkako eta harrotasuna aldarrikatzeko mezuak oihukatu zituzten, harik eta Irala kalera, manifestazioaren bukaerara, iritsi arte.\nBertan, Pol-Pol tabernako balkoitik manifestua irakurri zuten Ixotz Louyestek eta Arrasateko Emakumeen Mundu Martxako ordezkari Julia Mongek, eta horren ostean, Turtukiñak DJ-ren eskutik musika izan zen.\nAurtengo mobilizaziorako gai nagusia transexualitatea izaki, salatu zuten Osasunaren Mundu Erakundeak duela 27 urte arte homosexualitatea gaixotasuntzat jotzen zuen bezala, transexualitatea oraindik ere "gaixotasuntzat, desorekatzat edota trastornotzat" jotzen duela, amaierako manifestuan Ixotz Louyestek salatu zuen moduan. Horrekin lotuta, hainbat mediku, psikiatra eta psikologok gai honen inguruan ez duela behar besteko trebakuntzarik jaso salatu zuten, eta Euskal Autonomia Erkidegoan pertsona transexualek tratamendua eta horren jarraipena egiteko Gurutzetako ospitaleraino joan behar dutela gogorarazi zuen.\n"Gure sexu identitatea garunean dago eta ez hanka tartean; horrek ez du esan nahi buru gaixotasuna dugun pertsonak garenik", irakurri zuen Louyestek. Hortaz, transexualitatearen patologizazioa salatu zuten.\nHorrez gain, aurten oihartzun handia izan duen Hazte Oir elkartearen autobus transfoboaren gaia atera zuten mahai gainera, Chrysallisek, Euskal Herriko haur transexualen familien elkarteak plazaratutako sentsibilizazio kanpaina deuseztatu eta mespretxatzeko asmoa zuela salatuz.\nTestuliburuetan eta hezkuntza sisteman ere transexualitatea, oro har, ez dela lantzen salatu zuten, eta horregatik, "heteroarauarengandik eta sexismoarengandik aldenduz", hezkuntza duin bat eskatu.\nBestalde, naziotartasunik gabeko pertsonei beraien izena eta sexu-aipamena dokumentu ofizialetan zuzentzeko eskubidea bermatzea beharrezkoa dela plazaratu zuten, transfobia edo homofobiarengandik ihesi datozen errefuxiatuei asilo eskubidea bermatzea bezala.\nHarrotasunez aldarrikatuz (17 argazki)\n2 "Orain, ziklistoi dagokigu errepidean saltoa ematea"\n3 Kurtzebarri eskolakoek danborrak astindu dituzte\n4 Ion Kirru Iparragirre: "Espero baino hobeto ikusi dugu, baina betiere bere larritasunaren barruan"\n5 "Deitu poliziari, labankada eman didate"\n6 "Polita da proiektuak lagunekin partekatzea"\nAngiozar bailararako hobekuntza eske, AHTren eraginaren ordainetan\nElkartela, Bergarako horma digitala ezagutzen\nSan Prudentzio parrokia: XIX. mendera eraikina Elorregi auzoan


Berria.eus - Nazio bat, bi selekzio\nAtzera begira Nazio bat, bi selekzio Alemania Federalak eta Alemania Demokratikoak behin bakarrik jokatu dute elkarren aurka. 1974ko Munduko Kopan izan zen, Mendebaldeko Alemanian. Bietan apalenak irabazi zuen: Ekialdeak." />\nAsteartea, 2014ko irailak 2 - 01:24 Kirola\nBerria.eus » Papereko Edizioa » Kirola\nKIROLA;2010-06-20;MUNDUKO KOPA 2010. AZKENA. Atzera begira. Nazio bat, bi selekzio. Alemania Federalak eta Alemania Demokratikoak behin bakarrik jokatu dute elkarren aurka. 1974ko Munduko Kopan izan zen, Mendebaldeko Alemanian. Bietan apalenak irabazi zuen: Ekialdeak.\nNazio bat, bi selekzio Alemania Federalak eta Alemania Demokratikoak behin bakarrik jokatu dute elkarren aurka. 1974ko Munduko Kopan izan zen, Mendebaldeko Alemanian. Bietan apalenak irabazi zuen: Ekialdeak.\nNazio bat, selekzio bat! Horixe dio euskal selekzioaren aldeko leloak. Onarpenik ez duten herriek edo estatu handiagoen barruan zatituta daudenek nazioartean lehiatzeko kirol selekzio propioak aldarrikatu ohi dituzte. Alemaniari, ordea, kasu paradoxikoa gertatu zitzaion 1974ko Munduko Kopan, nazio bakarrak bi selekzio eduki zituela: Alemania Federala edo Mendebaldekoa, eta Alemania Demokratikoa edo Ekialdekoa. Gerra Hotzaren testuinguruan, bi estatu subiranotan zatitutako Alemaniaren ordezkariak ziren bi selekzioak. Bi sistema antagoniko ordezkatzen zituzten, kapitalismoa Mendebaldeak eta komunismoa Ekialdeak, eta lehia hori futbol zelaira eraman zuten. Munduko Kopa hura Alemania Federalean jokatu zen, gainera, baina partida hura atzerriko taldeak irabazi zuen, 0-1.\nSailkapen ligaxkako multzo berean egokitu ziren bi Alemaniak, Txilerekin eta Australiarekin batera. Mendebaldeak lehenbiziko bi partidetan Txileri eta Australiari irabazi, eta hurrengo fasera pasatzea ziurtatu zuen. Ekialdeak, berriz, Australiari irabazi zion, eta Txilerekin berdindu egin zuen. Hirugarren partidan bi selekzioek elkarren aurka jokatu behar zuten, Hanburgon. Multzoko lidergoa zuten jokoan, hain zuzen. Faborito argia Mendebaldea zen. Sepp Maierrek, Franz Beckenbauerrek, Gerd Muellerrek eta Berti Vogtsek jokatzen zuten bertan, bertzeak bertze. Eurokopako txapeldunak ziren, eta azken Munduko Kopan hirugarren izan ziren. Ekialdea, berriz, lehenbiziko aldiz sailkatu zen Munduko Koparako. Partida hasieratik defentsa lan txukuna egin zuten Alemania Demokratikoko jokalariek, Federaleko izarren eraso jokoa trabatuz, eta 77. minutuan eman zuten ustekabea. Juergen Sparwasser erdilariak gola sartu zuen, eta ikusle gehienak aho zabalik utzi. Alemania Demokratikoko ordezkariak, berriz, pozez zoratzen ziren. Ez zen partida soil bat. Bi sistemen arteko propaganda gerran, komunismoaren garaipen bat zen. Alemania Federalari nahita galdu izana leporatu zioten zenbait hedabidek. Izan ere, multzoko bigarren postuan bukatu, eta Brasil, Herbehereak eta Argentina saihestu zituen hurrengo fasean. Alemania Demokratikoak ezin izan zuen kontrario handi horien aurka gauza handirik egin, eta kanporatu egin zuten. Alemania Federalak, berriz, torneoa irabazi zuen azkenean. Hala ere, jokalariek ukatu egin zuten nahita galdu zutela. �Ez da egia Brasil saihestearren galdu genuela�, erran zuen Vogtsek 2005eko elkarrizketa batean. �Helmut Schoen, gure hautatzailea, Ekialdeko Alemanian jaio zen eta tristeziaz bizi zuen bere lurraldean gertatzen ari zena. Beragatik irabaz genezan eskatu zigun, hagitz garrantzitsua zelako hori beretzat. Galdu ondoren, aldagelan ez zuen solas bakar bat erran ere�.\nPartida hartako protagonista nagusiari, Sparwasserri, bizitza aldatu zion gol hark. �Nire hilarrian Hanburgo 1974 paratuko balute, denek jakinen lukete azpian zein dagoen�, adierazi zuen urte batzuk geroago. Bayern Munichek 350.000 marko eskaini zizkion �210.000 euro inguru�, Maierrekin, Beckenbauerrekin eta Muellerrekin jokatzeko. Altzairuzko Oihala gurutzatu beharra zeukan, ordea. Eskaintza errefusatu zuen, �langile familiako semea� zelako. Hala ere, ez zuen gustura bukatu Alemania Demokratikoan. �Etxea, autoa eta dirua eman zidaten zurrumurruak hedatu zituzten, baina ez zen egia�. Erretiroa hartu ondotik, 1988an ihes egin zuen Mendebaldera.\nAlemania Federalak Munduko Kopa irabazi zuenez, partida haren eragina neurri handi batean murriztu zuen, baina indar sinbolikoak gaur arte iraun du. Alemania Demokratikoak atleta, igerilari eta haltera hobeak zituen, baina futbolean deus gutxi zen, bizilagunarekin alderatuz gero. Txikiak handiari irabazi zion. Hura izan zen elkarren aurka lehiatu ziren aldi bakarra, eta bi aldeetako jokalariek hurrengo aldiz 1990eko Munduko Kopan ikusi zuten elkar, Alemania bateratuko selekzioan. 2010ean, Hegoafrikako Munduko Kopan, Korea da bi selekzio dituen nazio bakarra.\nberria@berria.info - www.berria.eus Lege Informazioa


Osteogenesi inperfektu - Wikipedia, entziklopedia askea.\nhezur-sistemaren garapenaren sortzetiko akatsa\nMedikuntzan, osteogenesi inperfektua edo kristalezko hezurren gaitza, I motako kolagenoaren jaiotzetiko gutxiegitasunak eragindako asaldura kongenitoa da. Hezurren gehiegizko hauskortasunagatik ezaugarritzen da eta arazo hau pairatzen dutenek, behar baino kolageno gutxiago edo kalitate gutxiko kolagenoa izan ohi dute.\nGurasoengandik heredatu edo mutazio berri baten ondorioz sor daiteke.\nOso erraz bereizten da erradiologikoki, hain zuzen ere, jaio baino lehen bereizi ahal da.\nGaixotasun hau gaixotasun arraro bat da. Munduko %0,008 bakarrik jasaten du (0,5 milioi pertsona gutxi gorabehera, Espainian 2.700 pertsona inguru).\n1 Etiologia (genetika eraginak)\n2.2 Ehun konektiboa\n4.1 Diagnostiko motak\n4.1.1 Irudi bidezko diagnostikoa\n4.1.3 Froga genetikoak\n4.2 Diagnostiko diferentziala\n5.1 Hezur-hausturak sahiestea\n5.2 Hezur-hausturen tratamendua\n6 Nola egin aurre minari?\nEtiologia (genetika eraginak)Aldatu\nNormalean, gaixotasun autosomiko gainartzailea da (bi gurasoen gen batekin nahikoa da gaixotasuna jasateko). COL1A1 edo COL1A2 genetan akatsen eragina da. Pertsona batek osteogenesi akastun jasaten badu, haren seme-alabei transmititzeko %50eko posibilitatea dauka.\nBeste batzuetan, CRTAP edo LEPRE1 genen akatsak dira. Hauek herentzia autosomiko azpirakorra jarraitzen dute (guraso biek transmititu behar dute genea eta ez da beharrezkoa haiek gaixotasuna jasan dezatela azpirakorra baita, hau da, genearen eramaileak dira).\nOso gutxitan, baina gertatu ahal da kristalezko hezurrak jasatea eta ez izatea herentziako arazo bat, mutazio berri bat baizik.\nOI-ren sintoma nagusia hezurren apurtzeko erraztasuna den arren, beste hainbat sintoma eragin ohi ditu:\nTriangelu itxurako aurpegia. Burezurra entzefaloak bultzaturik hazten da, baina baraila zabalarazten duen egiturarik ez dago.\nEskoliosia ere ager daiteke.\nGiharren ahuleziak hezurren itxuragabetasuna eta hazkuntza arazoak ekar ditzake: garaiera baxua.\nDentinogenesi inperfektua: hortzen kolore falta eta ahultasuna.\nOdol-hodiak bereziki meheak izatea eragiten duenez, ubeldurak maiz agertzen dira.\nBegiko esklerotika gris-urdina ikus daiteke.\nBelarriko hezurtxoen deformazioak entzumen galera eragin dazake, helduaroan batez ere.\nV motako osteogenesi Inperfektua heldu batean.\nSillence medikuak 1979an ezarritako sailkapena jarraituz, lau mota bereizi dezakegu:\nMota I (arina): Arruntena da eta herentziari dagokionez, faktore gainartzailea da. Beste batzuetan, mutazio bat bezala ager daiteke. Hezur-hauskortasuna kirolaren praktika zail bihurtzen du, dena den, pubertaroaren ostean, hausturak murrizten dira.\nMota II (perinatal hilgarri forma): Mota larriena da. Izaera autosomiko azpirakorra du. Haurtxoa normalean haurdunaldian, jaiotzean edo jaio eta aste gutxi barru hiltzen da. Badaude zenbait kasu non haren bizitza luzeagoa izan den, baina oso arraroa da.\nMota III (deformatzaile progresiboa forma): Mota honek erdi-mailakoa da. Izaera autosomiko gainartzailearen bidez transmititzen da. Pronostikoa larria da behe-gorputz- adarren kurbadura eta hauskortasuna eraginez. Endekapenezko gaixotasun bat da. Esklerotika urdinak* eragiten ditu (bakarrik edoskitzaroan).\nMota IV (neurriduna): Mota honek erdi-mailakoa da baita. Izaera autosomiko gainartzailea du. Haren pronostikoa arina edo neurriduna da. Esklerotika urdinak eragiten ditu (bakarrik edoskitzaroan) mota III-n bezala.\nMota hauetaz gain, garrantzitsuenak eta oinarrizkoak direnak, beste hainbat mota berriagoak bereizi dezakegu iturburu batzuen arabera (hamabost arte diote batzuk). Taula bat laburpen moduan aurkituko dugu segidan non zortzi mota biltzen dira eta erraz bereizten dira.\nI Arina Autosomiko gainartzailea, %60 de novo Null COL1A1 allele 166200 (IA), 166200 (IB)\nII Bortitza, normalean heriotza dakar periodo perinatalean Autosomiko gainartzailea, %100 de novo COL1A1, COL1A2 166210 (IIA), 610682 (IIB)\nIII Progresiboa eta deformatzailea Autosomiko gainartzailea, %100 de novo COL1A1, COL1A2 259420\nIV Deformatzailea baina esklera normala mantentzen da Autosomiko gainartzailea, %60 de novo COL1A1, COL1A2 166220\nV IV ezaugarri berdinak aurkezten ditu Autosomiko gainartzailea IFITM5 610967\nVI IV ezaugarri berdinak aurkezten ditu Autosomiko errezesiboa SERPINF1 610968\nVII "Kartilagoari asoziaturiko proteinarekin" erlazionatuta Autosomiko errezesiboa CRTAP 610682\nVIII Bortitza edo hilgarria, leprecam proteinarekin erlazionatuta Autosomiko errezesiboa LEPRE1, P3H1 610915\nIX Autosomiko errezesiboa PPIB\nIrudi bidezko diagnostikoaAldatu\nNormalean, diagnostikoa sintometan eta irudi bidezko frogetan oinarriturik egiten da. Gehienetan, trauma txikien ondoriozko hezur-hausturen presentzia eta esklerotikaren kolore urdinxka nahikoak dira diagnostikatzeko. Hala ere, zenbaitetan X-izpien bidezko froga radiologikoak aurrera eramaten dira, gorputz-adarren eta bizkarrezurraren anormaltasunak aurkitzeko helburuarekin.\nFetua ultrasoinuen bidez\nGainera, diagnostiko radiologikoa jaio aurretik egin daiteke ere. Esate baterako, II motako OI-a, haurdunaldian zehar diagnostikatzen da maiz, gaixotasunaren ezaugarri tipikoak askotan ultrasoinuen bidez detektatu ahal direlako.\nLarruazalaren biopsia bat egin daiteke I motako kolagenoaren egitura eta kantitatea aztertzeko.\nDiagnostikoa DNA test bat eginez baiezta daiteke, zehazki COL1A1, COL1A2, eta IFITM5 geneen sekuentziazioa eginez. OI mota bortitzak jaio aurretik diagnostikatu daitezke in-vitro teknika genetikoez baliatuz.\nGarrantzitsua da haurren kontrako gehiegikeritik bereiztea, bi kasuetan sendatze-fase ezberdinetan dauden haustura anitzak aurki daitezkeelako. Egoera hauek haien artean ezberdintzea zaila izan daiteke, bereziki bestelako ezaugarririk agertzen ez denean.\nHorrez gain errakitismoa, osteomalazia eta beste sindrome eskeletiko arraroekin nahas daiteke OI, sintoma berdintsuak dituztelako.\nKristalezko hezurrak ez dauka sendatzeko formarik. Tratamendua aldakorra da pertsonarekiko eta berak jasaten dituen sintomekiko. Helburua, hausturak saihestea; hausturak gertatutakoan, ondo sendatzea; mugikortasuna eta independentzia mantentzea; eta giharrak eta hezurrak indartzea da. Hau lortzeko, fisioterapia, mugikortasunari laguntzeko gailuen erabilera, botikak eta medikamentuak eta kirurgia erabiltzen dira.\nHeldu aroan, hezur-hausturen zenbakia murrizten da nahiz eta geroago berriz ager dezan. Bizitza osasuntsu eta produktibo bat izan ahal izateko, neurriak hartzea eta tratamendu mediku goiztiar eta mantentzaile bat nahitaezkoak dira.\nHezur-hausturak sahiestea ezinbestekoa da gaixotasun hau pairatu ahal izateko. Lortzeko hainbat gauza egin daitezke, hala nola:\nErortzeko edo talka egiteko arrisku altua edo hezurretan presio altua jartzen duten jarduerak sahiestea.\nEragin gutxiko kirolak (igeriketa esateko) egin inar eta hezurren indarra eta giharren mugikortasuna handitzeko.\nHezurrak apurtzen direnean, oso garrantzitsua da azkartasunez igeltsurekin, ferulekin edo ortopedia-tresnekin tratatzea, traumatologo baten aholkuak jarraituz beti.\nHaurretan, laguntza handikoa da: giharren indarra garatzera, gaitasun aerobikoa handitzera eta arnasketa hobetzera laguntzen baitie. Behar duten umeek, mugikortasunari laguntzeko gailuak* erabiltzen ikasi dezakete. Horrez guztiaz gain, ume txikiei, fisioterapia haien gaitasun motorrak garatzera laguntzen die.\nMedikuek hainbat medikamentu aholkatu ahal dituzte hezurren dentsitatea handitzeko eta honek, hezur-hausturen zenbakia murrizteko. Pertsona batzuk, haien bizitza osoan zehar medi- kamenduak hartuko beharko dituzte.\nAskotan beharrezkoa izango da hezur baten haustura sendatzeko. Beste batzuetan, barra metalikoak txertatu ahal dira hezur luzeetan (hala nola femurrean edo tibian) etorkizuneko hausturak saihesteko. Kirurgia hortz ahulak eragindako arazoetan eta entzumen-arazoetan lagundu dezake baita.\nNola egin aurre minari?Aldatu\nMinari aurre egiteko hiru aukera ditugu: metodo fisikoak, psikologia-metodoak eta medika- mentuak. Askotan, minari aurre egiteko tratamendu multidisciplinario bat behar du, psikologiaren, medikuntzaren eta errehabilitazioaren arloan espezialistak behar direnean.\nMetodo fisikoak: hotza eta beroa, nerbioaren estimulazio elektrikoa, ariketa fisikoak edo fisioterapia, akupuntura eta akuapresioa, eta masajeak erabiltzen dira arlo honetan.\nPsikologia-metodoak: erlaxazioa, ikus-irudiak, hipnosia, eta terapia psikologikoa laguntzen dute minari buru egiten.\nMedikamentuak: Mina hasi baino lehen hartu behar dira (adibidez, mina sortuko duen ariketa baten aurretik). Hiru motako medikamenduak hartu ahal dira: errrezetarik gabeko lasaingarriak, antiinflamatorio ez-esteroideoak eta lasaingarri topikoak.\nLarrialdietan zer egin jakiteko, gomendagarria da mediku batekin hitz egitea jakin bezain pronto. Bestalde, osteogenesi inperfektu duten ia pertsona guztiak osteoporosia izango dute haien bizitzaren edozein momentuan. Hori ekiditeko, hezurraren masaren galera murriztu behar da:\nInmobilizazioa ahal den guztietan saihestu behar da nahiz eta batzuetan ezinbestekoa izan. Saiatu behar da ariketa isometrikoak eta pisu-altzaketak egiten edo paseoak ematen.\nOsteoporosia jasateko beste arrisku faktoreak ezabatzea: alkohola, tabakoa edo hainbat medikamentuen kontsumo jarraitua.\nMenopausia etapan dauden emakumeak euren medikua kontsultatu etapa honetan ematen den hezur-masa galera murrizteko.\nHainbat bifosfonatoen erabilera laguntzekoa izan da, baina metodo berri bat da eta garaiz da emaitzak baieztatu ahal izateko.\nHaustura gehien saihesteko, ezinbestekoa da fisioterapia jarraitzea, aurretik aipatutako moduan, hainbat gailuen eta ariketen laguntzaz.\nAzken aldaketa 15 iraila 2020(e)an, 15:49(e)tan\nOrriaren azken aldaketa: 15 iraila 2020, 15:49.


Bisitatzen Izeba Sara – Free Intzestua Jokoak Online\nBisitatzen Izeba Sara Bikaina Da Familia Sexu Jokoak 3D\nOrduan, intzestua porn, aldiz, gehienak lortuko dugu, ama eta semea, aita eta alaba edo anai-arrebak, fantasiak. Hala eta guztiz ere, ez dira beti hain sinesgarria. Horregatik izan dugu joera urratsa familia porno munduan. Askoz errazagoa dela uste MILFs eta Nerabeak fucked pantailan dira, hain zuzen ere urrats mamás eta urrats alabak edo urrats arrebak. Hala eta guztiz ere, ez dago genero intzestua porno hori zeuden, eta hori potentziala du, izatearen askoz gehiago sinesgarria, beste ezer baino. Buruz ari naiz izeba fantasia. Izeba fantasia da, beraz, herri India eta ez da sendoa arrazoia da., Ez da askoz gehiago, askotan, mutilak lortu cogida bere izeba, gaia ez da, bada arreba, bere ama edo arreba bere aita. Izan ere, arrazoia zein mendebaldeko porno mundua ez da hitz hori buruz askoz inurriak da, izan ere, jende gehienak ez da fantasia bat benetako zentzua munduko. Ziur nago gehien duten guys duten izeba bat norentzat dute lizunkeria lortu manteo beren dicks horretan familia pussy.\nAri dela esan zuen, hitz egin dezagun gehien errealista familia sexu jokoak web orrian oraintxe. Deitzen Bisitatzen Izeba Sara eta batzuk ditu bikaina ekintza. Da perfektua arteko konbinazio bat visual eleberri eta interaktibo bat sexu-jokoa. Baina ez da, besterik gabe, istorioa egiten du, beraz, errealista. Gainera, joko grafiko zein bilatzen ari bikaina. Joko hau dator 3D renditions pertsonaiak zein diren bilatzen da hain handia, ez duzu uste da joko bat erreproduzitu ahal izango duzu zuzenean zure nabigatzailean. Baina izango duzu paly zuzenean sartu zure nabigatzailea gure gune., Eta erreproduzitu ahal izango duzu doan. Hona hemen xehetasun guztiak behar duzu buruz Bisitatzen Izeba Sara.\nIstorioa jokoa ez da hori hunkigarriak edo harritzekoa. Izan ere, mota da hondatu izenburua. Izango duzu benetan bisitatu zure izeba Sara jokoa. Baina ez da lur-jokoa egiten duen bezala sentitzen da, ikusizko eleberria. Da ingurunea pertsonaia eta arteko elkarrekintza horiek egiten duten istorio hau merezi jolasten. Izango duzu play jokoa ikuspegitik Jeff, beroz college mutiko bat du MILF bat izeba duten itxura harrigarri. Zuen brunette bat vixen masiboa ipurdian eta harrigarri batzuk boobs egiteko., Jokoaren sortzaileek zekien zehazki zer egiten ari ziren diseinatzen denean pertsonaia hau. Zuen itxura hezea ametsak edozein college mutil, kurbak eta forma erakargarriak diren oinarrizko gizonezkoa senak. Gorputz bat duten bezala, denek ulertu ezin zergatik Jeff maitemindu bere. Eta aunty erantzuten, beraz, ondo sexu tentsioa sentitzen zuela bere gogoko iloba. Zuen harro gazte bat lasaia aurkitzea da bere erakargarria eta lortzen zuen hezea mugimendu guztiak Jeff saiatzen jarri bere., Sentitu ahal izango duzu sexu arteko tentsioa horiek bi pertsonaiak esker ondo idatzitako elkarrizketa on jokoa. Daude, nahiz eta batzuk erabakia puntu horretan lortuko duzu liluratuko izeba by zeure burua jokalari bezala. Baina erabakia puntuak ez aldatu istorioa nola eboluzionatzen.\nSexu Basatia Jokatzeko Eta Amazing Grafikoak\nOsoa elkarrekintza, jokoa amaitzen da, hainbat sexu eszenak izango duzu jolasten kontrol osoa. Sexu eszenak dira, gertatzen ari den guztiak baino gehiago Sara etxea. Izango duzu arraio bere ohe, beroa tub, ikusi ahal izango duzu, porno bere egongela, eta egingo zuen ibiltzeko duzu solairuan sukaldea, besteak beste. Arren, joko hau da protagonista bakarra bi pertsonaiak, ekintza da, beraz, anitzak eta konplexuak. Aztertu ahal izango duzu alderdi guztiak sexualitatea, eta pussy licking, aurre eserita, harrigarria blowjob saioak, titty madarikatu, pussy zulaketa eta anal ekintza., Ez da, nahiz eta oinak play jokoa da, eta nahiz eta ez get me hasi guztiak cumshot aukera hori zure eskura izango duzu. Jokoa jokatzen da, batetik, hirugarren pertsona ikuspegi, horrek agian dirudi gutxitzen maila murgiltze izango duzu jokoa. Baina sentsazio hori zuzentzen zure porno pelikula hori lortuko duzu joko hau jotzen da immersive nahikoa. Eta film onena buruzko joko dira grafikoak. Izan da pixka bat geroztik ez dut ikusi emakume bat porno jokoak bezala errealista gisa Sara. Zuen harrigarriak ditu xehetasun guztiak bere gorputza baino gehiago., Bere nipples dira lortzean zaila denean lortzen zuen barregarriena, zuen ditu ederra hankak eta oinak, eta zuen ezberdinak ditu aurpegiko adierazpenen arabera, zer egin duzu bere.\nPlay Bisita Izeba Sara Gure Gunean\nNoiz joan bilatzeko joko hau beste iturri batzuk, aldiz, gehienak aurkituko duzu deskargatu bakarrik. Orduan download PC, Mac eta Android, ez iOS bertsioak. Horregatik, gomendatzen dugu jolasten, gure gunean. Gure plataforma ez hori bakarrik, ez duzu deskargatu joko, baina ere izango duzu play da edozein gailu erabil dezakezu zuzenean zure nabigatzailean. Ziur hori egin dugu, partida erabat emulatu edozein gailu izan dezakezu. Izan dugu gure taldea play jokoa gailu bat baino gehiago egiaztatu desfaseak eta bugs eta konpondu dugu balizko edozein arazo., Guztiak, ahal izango duzu orain gozatu zoragarri honek, familia sexu free jokoak gure gunean eskubidea da, eta ez du pop ups annoy duzu, arriskurik ez malware edo datu-hauste eta ez ordainketak inolako. Jokoa da eskuragarri osoa eta erreproduzitu ahal izango duzu adina aldiz nahi duzun. Gozatu!


Loti ederra noiz iratzarriko zain | Bizigiro | Berria\nGau polarrak zeruan bestelako fenomenoak ikusteko aukera ematen du: aurorak, kasurako. BERRIA Tamaina handiagoan ikusi\nAlaskako Utqiagvik herrian, datorren asteazkenean, urtarrilaren 23an espero da lehen aldiz eguzki argia ikusi ahal izatea 65 egunen buruan. Joan den azaroaren 18an ikusi zuten azkenekoz eguzkia hango herritarrek; ordubete eta lau minutu eskas iraun zuen egun hartan eguzki argiak, hain zuzen, eta ostertzaren azpian ezkutatu zen gero; ordutik ez dute berriz ikusi izarra. Gau polarra fenomenoaren adibidea da Ameriketako Estatu Batuetako iparraldeko punturik garaienetako batean dagoen herri horretan urtero gertatzen dena. Herriak lau mila biztanle ditu, eta zirkulu polar artikoaren lerrotik 515 kilometrora dago; aurrez Barrow izenez deitzen zitzaion.\nEl Baniren hitzetan, eguzki argi gabe bizitzea gogorra bada ere, dena ez da txarra. «Lanetik ateratzean aurora borealak ikusi ahal izatea ikaragarria da». Arandak azaldu du bi fenomenoek ez dutela zerikusirik elkarrekin, baina, zenbat eta argitasun gutxiago egon, orduan eta aukera handiagoa dago aurorak ikusteko. Aurorez gain, paisaiak egun batetik bestera nola aldatzen diren nabarmendu du El Banik. «Egun batean dena gris egon daiteke, eta hurrengoan, zuri». Halaber, elurrak argitasuna islatzen laguntzen du, eta, ikertzailearen arabera, gau polarraren ondorioz, argitasun berezi bat egoten da zeruan. «Kolore urdinekoa bezalakoa izaten da, ez da guztiz iluna».


Hotel Arriaga - Bilbao (Vizcaya) - Hotelarriaga.es\nHotel ArriagaBilbao zentro\nPromozioakBereziak & Eskaintzak\nHotel Arriaga Bilbao\nLogela Bilboko Hotelean\nParking Hotel Arriaga Bilbao\nKomuna logela bakoitzean\nKomuna logela bakoitzena Bilboko Arriaga hotelan\nArriaga hotela Bilboren erdian\nHabitación Hotel Arriaga Bilbao\nLogelak Bilbon Arriaga hotelan\nEurocopa 2021 Bilbao\nAste Nagusia 2021\nGuggenheim Bilbao Kandinsky\nBBK Live 2021\nBBK Music Legends 2021\nLogelak 1 2 3\nNagusiak 1 2 3 4 5 6 7 8 9\nHOTEL ARRIAGA *\nRibera (Teatro Arriaga), 3\nTel. 944 790 001\nHotel Arriaga, Bilbon, Arriaga Antzokiaren alboan dago, Alde Zaharra eta Zabalgune arteko mugan, ezin-hobe kokatuta hiria bisitateko, hormigoizko egitura duen eraikin berri baten eta zuzeneko igogailugaz logeleko solairura, zure kotxea lasai uzteko hiria ezagutzeko.\nBilbo ezagutu ahal da oinez Begoñako Basilikatik San Mames Barrira, Bilboko Athletic Klubek erabiltzen duen "katedrala", eta gainera, gure hotela Arriaga tranbiaren geltoki aurrean dago, Zazpi Kaleko Metro Bilbao geltokiaren 300 metrotara eta RENFEko Abando tren geltokitik 500 metrotara, erraz mugitzeko Bilbotik, bere txoko guztietatik, eta Bilbotik konexio guztiei heltzeko.\nZentzumenerako opari bat da betiko Bilbo ezagutzea, gure Botxo, bere Zazpi Kaleakaz, ze hemen 1300 urtean jaio zen Bilboko hiria, dendaz, tabernaz eta aurrekontu guztietarako aukera ematen duten jatetxeaz josita. Hemen Euskal sukaldaritzaren plater ospetsuak dastatu ahal dira, baina, halaber, pena merezi dau berebai gure inguruan dauden tabernetan pintxoz jatea ala txikiteo edan. Edo etorri Aste Nagusian, abuztuaren hirugarren astean, Bilboko jaietan gozatzera.\nHotelaren ondoan, Arriaga Antzokia apartez, dekogu Plaza Barria bere pintxo tabernakaz, Erriberako Merkatua (2012an erabat berrituta), Done Jakue katedrala (pazten da handik Done Jakue ipareko bidea), Bilboko Euskal Museoa, eta, gainera hamar minutura oinez, dekogu Guggenheim Bilbao Museoa, eta handik beste 5 minutura, Bilboko Arte Ederren Museoa edo Euskalduna Kongresu eta Musika jauregi barria.\nLogelak bakoitzak deko bere komuna, berogailua, WiFi dohainik, TV-LCD TDT eta telefonoa.\nBanakako logelak dekea bere komuna, dutxa, berogailua eta WiFi dohainik, TFT-LCD eta telefonoa.\nArgazki tour-a ikusi\nHarremanetan jarri nahi gure laguntza kontaktu gurera\nRaul Grecu Buena ubicación ,un muy buen precio y la verdad es que el trato es muy familiar y amable, tiene todo lo que necesitas ,un hotel limpio cómodo y seguro. Si quieres pasar unos días en bilbao no lo dudes.23/4/2021\nIZA ESPE ACVDO ROA Un hotel cómodo, agradable, limpio, buen ambiente y servicio además de excelente calidad humana.23/12/2020\nErregistratu bazkideentzako abantaila esklusiboak jasotzeko\n© Copyright 2014 © Hotel Arriaga - Bidez egindako Obehotel de Efimatica.com


"Bide berriak topatzen saiatzen naiz, uste dut hortxe dagoela gakoa" — dantzan.eus\nHemen zaude: Hasiera › Hemeroteka › "Bide berriak topatzen saiatzen naiz, uste dut hortxe dagoela gakoa"\n"Bide berriak topatzen saiatzen naiz, uste dut hortxe dagoela gakoa"\nJoanne Leighton, dantzaria\nBihotz australiarra dantza garaikideari lotzen zaio. Berak emandako klase bakoitza errepikaezina da. Konpainia askorentzat koreografiagile onena izanda, mundu osoan ibili da bere teknika paregabea irakasten.\nNoiz hasi zinen dantzan?\nDuela denbora asko, 10 urte nituenean. Garai hartan ez zen existitzen dantza garaikiderik. Beranduago, 17 urterekin, unibertsitatera joan nintzen eta mota horrekin hasi nintzen.\nKlaseak emateko orduan zenbat ikasle izan ohi duzu? Lan hori eta koreografia prestatzea lotuta doaz?\nKopurua aldatu egiten da lekuaren arabera. Japonian, Australian... klaseak eman ditut eta 40-45 ikasle izatera heldu naiz. Dantzari gisa duela 20 urte hasi nintzen eta beti izan dut interesa irakasle gisa jarduteko. Koreografia bat prestatzen ari zarenean irakaslea zarela sentitzen duzu eta irakaslearen papera betetetzen duzunean koreografia nabaritzen duzu.\nZer da garrantzitsua dantza garaikidean?\nGarrantzitsuena pentsamendu zabala izatea da, ahalik eta jende gehienarekin hitz egin ahal izatea. Dantzariekin kontaktua izateak ere asko laguntzen du.\nZergatik aukeratu zenuen mota hau?\nAdierazpenerako askatasuna ematen duelako. Asko gustatzen zait gorputz mugimendu anitz daudelako. Gainera, filosofikoki, zeure gorputza zaindu egiten du, dantzan jarrai dezakezu 35 edo 40 urte izanda ere.\nZein da sekretua dantzari ona izateko?\nEgia esan, ez dakit. Nire ustez, ona izango da bere lana argi duena, bere sentimenduak ulertzen dituena. Teknika faktore garrantzitsua izanda ere, ezaugarri askok osatzen dute. Inoiz ez da iristen dantzari ona izatera, beti dago zerbait gehiago egiteko edo hobetzeko. Neure konpainiakoak esperientzia handikoak dira, aukera askotara irekiak daude eta horrek erraztu egiten du geure ibilbidea. Esploratu ahal baldin bada, koreografiak aurrera egingo du.\nZer adierazi nahi duzu zeure teknika propioarekin?\nEspazioarekin jolas egiten dut. Lan egiteko modu asko daude. Adibidez, batzuetan, emanaldiarekin aurrera egiteko dantza eteten dugu. Interesa pizten dit antzezpenak, hori gabe ezin da dantza eta mugimenduekin jarraitu.\n1993an Velvet sortu zenuen. Zerk bultzatu zintuen hori sortzera?\nBeharrak. Dantza egiteko era asko ikusi nahi nituen eta neure konpainia propioa sortzea erabaki nuen. Lan gogorra egin behar izan genuen eta denbora luzez aritu ginen, baina laguntza izanda, aurrera egin genuen.\nNolatan eskatzen dizute hain desberdinak diren konpainiek berei irakastea?\nIrakaskuntzan denbora luzea eman dut eta gauzak ikasteko parada izan dut. Duela 10 urte erabaki nuen klase arruntak albo batera uztea, egiten dudana da neure lan propioa. Bide berriak topatzen saiatzen naiz. Uste dut hortxe dagoela gakoa, dantzariek benetan gogoko dutena. Bestalde, konpainiekin hitz egitea gustatzen zait, komunikazioa egotea.\nIkuskizun berria daukazu, «5 Easy Pieces». Zertan datza?\nOso motzak diren lanen bilketa bat da. Hiru eta hamar minutu bitartean irauten dute eta bata bestearen atzetik ematen dira. Ikerkuntzan oinarritzen dira guztiak. Azkenean, zortzi zati dira eta modu batean edo bestean konbinatu egiten ditugu antzeztuko dugun lekuaren arabera. Bilbon, horietatik bost aurkeztuko ditugu. Pila bat baldintzatzen du non egiten diren, ez da gauza bera antzerki batean edo kalean egotea. Ezin daiteke ulertu ikusten ari zarena nondik datorren ezagutu ezean, kulturak baldintza jartzen du. Ez da gauza bera hemen antzeztea edo Belgikan. Gainera, zazpiren artean antolatuko dugu Bilbokoa.\nGeroari begira, zein proiektu dituzu?\nOso desberdina den proiektu bat dugu. Hiru zatiz osaturiko lan bat egingo dugu, guztia emakumeek osatuta. Emakumeen mugimenduak eta dantza ikertu nahi nituen. Beste pieza bat bost gizonek osatuko dute. Horretarako, 15 koreografo gonbidatu genituen material originala eman ziezaguten. Lehenengo zatian, mugimenduak praktikatuko ditugu eta bigarrenean, inprobisazioa.\nNola garatu da Bilbon eman duzun ikastaroa?\nOso ondo, pozik nago. Maila bikaina dago. Dantzariek esperientzia ezberdinak dituzte, batzuk nahiko gazteak dira eta beste batzuk lar dakite. Batera lan egin dugu. Jakinminez beterik daude, gauza berriak ikasteko gogo ikaragarriak dituzte, mugimenduak, filosofia, nola eta zergatik ezagutzea... gauzak hala, lanerako atmosfera bikaina sortzen da eta hobeto moldatu naiteke eurekin.\nBerriro itzuliko zinateke?\nAsko gustatuko litzaidake. Leku batera baldin bazoaz, zeure azalpenak eman eta alde egin, prozesua ez da osatzen. Denbora luzea behar da zergatik eta nola ulertzeko. Niretzat, onena itzultzea da. Gainera, ikasleen garapena antzeman daiteke.\nZein paper jokatzen du publikoak?\nOso garrantzitsua da. Antzezpen bat egiten ari garen momentuan aurrean daukagun pertsonari hitz egiten ari gatzaio; ni hemen nago, zu hemen zaude, ni antzezten ari naiz, zu ikusten ari zara. Ikusleek gauza asko ikus ditzakete: zinema, telebista, musika, antzerkia... guk eurekin harremanetan egon nahi dugu, gorputzak komunikatzeko aukera bermatzen du; gogoko duzu, ez duzu gogoko, agian gorroto duzu... niretzat lana ondo eginda dago iritzi anitz sortzen baditu. Publikoa geureganatu behar dugu, azaldu zer egiten ari garen eta hori mugimenduen bidez lortzen dugu. Antzezpena ez da ezer publikorik gabe; gutxienez aurrean pertsona bat ez badago, ez dago emanaldirik.\nHitz batetan, nola definituko zenuke zeure lana?


300.000 euro behar ditu Seaskak Baionako Bernat Etxepare lizeo berrirako | 300.000 euro behar ditu Seaskak Baionako Bernat Etxepare lizeo berrirako – iparraldekohitza\nHazten gaitu, hazten dugu kanpaina aurkeztu dute gaur arratsaldean, Seaskako eta Bernat Etxepare lizeoko arduradunek. Sagarrondoak salduko dituzte, Euskararen Sagardia sortzeko xedearekin.\nAri da forma hartzen Bernat Etxepare lizeo berria. Uztailean abiatu zituzten obrak Baiona iparraldean herriko etxeak utzitako lurretan, eta jadanik hasi dira lurretik eraikinak ateratzen. Obrak finantzatzeko dirua bildua du Seaskak baina gelak antolatu eta materiala erostekoa falta da. “Bulegoak, kadirak, laborategietako materiala… dena eskuratu behar dugu”, adierazi du Jef Mateo Bernat Etxepare lizeoko presidenteak. 300.000 euro falta zaizkie orotara.\nDirua biltzeko, sagarrondoak salduko dituzte, “milaka sagarrando”, herritarrek beraientzat atxikiko dituztenak edo Seaskaren esku utziko dituztenak. Horretarako, Baiona inguruan lur bat lortu nahian ari dira Euskararen Sagardia osatzeko. Bertan, profesional baten esku utziko lituzkete zuhaitzak, harek ekoizpen bat ateratzeko gisan. Herriko etxeekin ere harremanetan dira eta horietako batzuk jadanik engaiatu dira sagarrondo batzuk erosi eta beren herrian euskararen sagardia osatzera.\n30, 50, 100 euro edo gehiago ematen ahalko du herritar bakoitzak sagarrondoaren truke; www.betxepare.eus webgunean jarri dituzte salgai. Kanpaina girotzeko, hitzordu kultural andana ere antolatu dute, horien artean bertso afaria Sustrai Colina eta Aimar Karrikarekin abenduaren 29an Baionan, eta Bernat Etxepare lizeoko ikasle ohien gaualdia martxoan. Ekainean, Sagarno Eguna antolatuko dute Baionan.\nBernat Etxepare lizeo berria azken urteetan Seaskak izan duen garapenaren lekuko zuzena da, sail teknologiko eta profesionaletara zabaltzeaz gain, laugarren kolegio bat ere irekiko baitute, Baionan, lizeoak orain arte zituen eraikinetan. Baina garapenak Frantziako administrazioaren oztopoak aurkitzen ditu uneoro: aurtengo ikasturtean bigarreneko lau klase irekitzeko behar zituzten postuak ukatu dizkie akademia ikuskaritzak eta sail profesionala irekitzeko ere, ikuskaritza beraren eta Akitania Berria eskualdearen baimena beharko ditu Seaskak. “Negoziaketa gogorrak” iragarri ditu Paxkal Indo Seaskako presidenteak.\nAnartean, ikasle kopuruak gora egin ahala, lapurdi kostaldean aurki bosgarren kolegio bat irekitzeko aukera ikusten dute Seaskako arduradunek. “Nork daki, agian hemendik bost urtera lizeo hau ere txiki geldituko zaigu”, adierazi dute.\nGaldu zena ondare bihurtzeko


EPPK-ren agiria, hitzez hitz: «Politika gizagabe hau behingoz albora dezatela eskatzen diegu» | Euskal Herria | Naiz\nIgor Gonzalez Solaren egoerari ezarritako bakartzeaz mintzo da EPPK agirian.\nEuskal Preso Politikoon historia saminez urratu da sarritan. Eta beste behin ere samin horren adierarik mingotsenak kolpatu gaitu irail honen 4an, Martuteneko espetxean oraingoan.\nBere ibilbide militantearen sail luze bat gure kolektiboan egin zuen Igor Gonzalez Sola euskal preso politikoari bizia erauzi dio espetxeak. Euskal presook politikoki eta pertsonalki suntsitzeko espresuki prestatutako politikaren ondorio zuzena baita Igorren heriotza, eta espetxe politika horrek eragin dituen heriotzen zerrenda luzeegia are gehiago luzatzera dator bere izena.\nOngi ezagutzen zituen Igorrek sakabanaketa eta urrunketaren ondoriorik larrienak. Badajozeko espetxean zeukaten bitartean, 2017ko uztailean, moduluan berarekin zegoen Kepa del Hoyo kidearen heriotza bizi izan zuen... 20 euskal preso politiko hil dira espetxean, eta azken unera arte atxikita larriki gaixorik kaleratu ondoren beste 13 kide. Eta errepideetan 16 senide eta lagun hil dira...\nEuskal preso politikoon aurkako espetxe baldintzen azken 35 urtetako ondorio gordinenen laburpena baizik ez da hori. Baina ondorioen artean ezin ditugu ahaztu gaixotasun fisiko eta psikologiko larriak. Ozen esan behar dugu, espetxeetako osasun baldintza kaxkarren aurrean, kideak direla ahal den guztietan kideen artatzaile eta behar beharrezko laguntza emaile. Baina laguntza hori ematea ere ezinezko bihurtzen du sakabanaketak, bakardadeak, eta salatu behar dugu ezarri zioten bakardadea ere izan dela Igorren hiltzaile. Oraindik ezartzen diguten salbuespenezko espetxe politikak eragotzi du Igor bizirik etxeratzea, eta eragozten digu guztioi geure euskal jendartera itzulera.\n15 urteko espetxealdian hainbat kartzeletan eduki zuten preso, eta zigorraren hiru laurdenak ongi beteak zituen arren, gaixotasun larria zuen arren, aspaldian kalean egon behar zuen arren, espetxean atxiki nahi izan dute heriotzara arte, krudelkeria zitalena erabiliz.\nArduradun zehatzak eta ezagunak ditu gaur egun oraindik euskal preso politikooi ezartzen zaigun espetxe politikak. Espetxe politika gizagabe hau behingoz albora dezatela eskatzen diegu arduradun horiei, eta, behin gehiengoaren adostasunak lortuta, abia ditzatela preso guztiok kaleratzeko urratsak.\nBaina espetxeetan badira gaurdanik konpondu beharreko aspektuak:\n• Estatu espainiarreko espetxeetan gauden euskal preso politiko guztiok Hego Euskal Herriko espetxeetan batzea, neurri batean Estatu frantsesean egin duten moduan.\n• Gaixotasun larriak dituztenak eta 65 urtetik gorako presoak berehala kaleratzeko neurriak hartzeko ahaleginak batzea.\n• Estatu espainiarrean sistematikoki erregimen itxian sailkatzen gaituen politika alboratzeko neurriak hartzea eta tratamendu eta sailkapen arrunta ezartzea dagozkigun onurak eskuratu ahal izateko, espetxean hamarkadak daramatzatenentzat eta zigorraren 3/4ak beteak dituztenentzat bereziki.\nGiza Eskubideen nazioarteko erakundeek, euskal eragile politiko, instituzional, sindikal eta sozialek ez dute ulertzen nola litekeen Araudia bera eta Espetxe Legedia urratuz preso bat modu iraunkor eta aldakaitzean egon daitekeen lehen graduan sailkatua zigorraren azken egunera arte. Tratamenduaren, legalitatearen eta erregimenaren auzia da hau, batez ere isolatuta, urrunduta eta sakabanatuta mantentzen gaituena. Urteak eman dituzte euskal gizarteari esanez ez garela preso politikoak, baina borroka armatua amaitu eta 10 urtera oraindik salbuespenezko espetxe politika ezartzen jarraitzen digute.\nCovid-19ren ondorioz ezarritako neurriei aipamen bat egin behar diegu. Sei hilabetez jasan ondoren, Estatu espainiarreko hainbat lekutan pandemia berpizteak espetxeetan neurri berriak ezartzea ekarri du, gure eskubideen kaltetan gehienbat, gure harreman eta komunikazioetan batez ere. Bisiten murrizketak –aurrez aurrekoak bereziki– oso bortizki ezarri dizkigute, eta, Covid-aren garapenaren arabera, murrizketa horiek are zorrotzagoak izan daitezke espetxe batzuetan edo guztietan.\nEgoera dramatikoa eta larria da espetxeetan, eta, giza eskubideen aldeko erakunde gehien-gehienek, Euskal Herriko gehiengo sozial, politiko eta sindikalek, edo EAEko Gobernuak berak errepikatzen duten moduan, arrazoi berriak daude, lehengoez gain, euskal presoen Euskal Herriratzeari ekiteko. Urruntasuna kalte psikiko eta fisiko handia eragiten ari zaigu euskal preso politikooi eta gure senideei; kostu ekonomikoa ere jasan ezina da gutako askoren familientzat; errepideetan urruntasunak handitu egiten du arriskua, haur eta helduentzat batik bat... eta osasun arrazoiak gehitzen zaizkio gaur horri guztiari.\nOsasun larrialdi orokor honetan, eta epe laburrean konpontzeko itxurarik ez duenean, preso guztiak bakoitza bere herrialdean egotea da zentzuzkoena, eta, gure kasuan, Euskal Herrian egotea da bidezkoena.\nSalbuespeneko espetxe politika alboratzeko garaia da, gaixorik diren edo adin handia duten presoei zigor luzaketa alboratzeko garaia, isolamendua eta erregimen itxiak bukatzeko garaia. Presoen zigor bikoiztuak baztertu ditzatela: salbuespen legedia, kideen arteko sakabanaketa, bakardadea, osasun artatze arduragabea... Egoera hau gehiago luzatu gabe has daitezela euskal presook Euskal Herriratzen.\nEta, garrantzitsuena eta oinarrizkoena dena, behingoz has daitezela preso politikorik gabeko Euskal Herri baterako oinarriak ezartzeari begira lanean. Espetxeak eta espetxe politikak ez dezan inoiz beste presorik erail.\nAgur eta ohore Igor! Batasuna, elkartasuna eta herriarenganako lotura! Jo eta ke, irabazi arte!\nEuskal Herria bihotzean, 2020ko irailean


Erlojuaren inguruko erakusketa Sutegin, elizako dorrera itzuli aurretik - Albisteak - Usurbil\nErlojuaren inguruko erakusketa Sutegin, elizako dorrera itzuli aurretik\nUsurbilgo elizako erlojua zaharberritu dute: elizako dorrean berriz jarri aurretik, erlojua bera erakutsiko dute Sutegin jarriko duten erakusketan, erlojuaren historia azaltzeaz gain.\nErlojua jatorrizko kokalekura iristeko puntuan dago: elizako dorrera. Duela lau bat urte kendu zuten elizako dorretik, auzolanean zaharberritzeko asmoz, eta horren ordezko sistema bat jarri zuten, zaharberritu bitartean funtzionatzen jarraitu zezan. Erloj-Eruak lagun taldeak eta udalak hitzarmen bat sinatu zuten lan hori gauzatzeko, 2017an, eta haiekin batera aritu dira elkarlanean Yeregui Elkartea, Salbatore parrokia eta Usurbilgo Lanbide Eskola. Zaharberritu dute dagoeneko, baina elizako dorrean berriz finkatu aurretik erakusgai jarriko dute Sutegiko erakusketa gelan, uztailaren 1etik 19ra bitartean (18:00etatik 20:00etara): erlojua ez ezik, erlojuaren historia azalduko duten panelak eta ikus-entzunezko bat jarriko dituzte ikusgai.\nIzan ere, historia handikoa da erloju hori, herriarekin duen gertutasunagatik. Benito Yeregui Goldarazenak egin zuen, eta 1912.urtean muntatu zuen elizako dorrean. Tradizio luzeko errementari-erlojugileen familiakoa zen Benito. Bidea zabaltzen lehena Francisco Yeregui izan zen, 1760an Leitzan jaioa: hark egina da Beteluko San Pedro elizako erlojua, 1796an. Ordutik, bost belaunaldik jarraitu zuten langintza horretan: Benito, hirugarren belaunaldikoa izan zen. Benito 1843an jaio zen, Betelun (Nafarroa). 1872an Aginagara joan zen bizitzera, Martina Manterolarekin ezkonduta, eta Ezpaldi Berriko sutegian jarraitu zuen errementari-erlojugile lanetan. Erloju guztiei jarri zien zenbaki bat: Usurbilgoak 80a darama, eta egin zuen azkenekoa izan zela uste da.\nBenitok eraikitako erloju gehienak Ezpaldi Berriko sutegian egin zituen, eta halaxe adierazten zuen erlojuen identifikazio plaketan: “construido en Aguinaga de Usurbil”. 1907. urte inguruan Zumaiara lekualdatu zen, eta 1910ean Benito Yeregui e Hijos enpresa sortu zuen, bere seme zaharrenarekin batera, Calixto Yereguirekin. Han egin zuen Usurbilgo elizako erlojua, eta Morez bezala izendatu zuten.\nAgurtzane Solaberrieta Mesa alkateak nabarmendu duenez, herriko ondarea zaindu, berreskuratu eta balorean jartzea da udalaren xede nagusietako bat: “Kultur ondarearen sorburuetan arakatu, gure aurreko belaunaldiak, izen-abizenez ezagutu, euren langintzen berri izan eta horren berri eman, ondorengo belaunaldiok ezagut dezagun”. Horrez gain, erlojua elkarlanean zaharberritu izana goraipatu du: “Hori gabe, nekez egin zitekeen. Bestelako balio batzuk nagusitzen ari diren gizarte eta gobernantza ereduen aurrean, elkarlanaren, lankidetzaren, eta auzolanaren apologia egin nahi dut, nekez eraiki baitateke komunitatea komunitaterik gabe”.\nIzan ere, erlojua, “herriak duen altxorra” den heinean, auzolanean berreskuratzea izan da proiektuaren helburua, eta horretarako hitzarmena sinatu zuten udalak eta Erloj-Eruak taldeak. Erlojua elizako dorretik jaitsi, garbitu eta zaharberritu egin dute, eta, orain, erloju-gela berrira igo eta martxan jarri aurretik, herritarrek bertatik bertara ikusteko aukera izan dezaten nahi dute. Taldekideek nabarmendu dutenez, hemendik aurrera, Usurbilgo arte ondarearen parte izango da erlojua bera ere.\nZaharberritzean parte hartu duten norbanako eta eragileak:\nErloj-Eruak: Juan Mari Agote, Ramon Alkorta, Karmele Arizmendi, Joan Luis Atxega, Jexux Beloki, Pello Hernandez, Iñaki Mujika eta Jexux Pagola.\nYeregui Elkartea: Xabier Alvarez Yeregui, Begoña Arruti, Joan Mari Elosua eta Tomas Bergara.\nLaguntzaileak: Usurbilgo Udala, Salbatore Parrokia, Urdaintzi Eraikuntzak, Juantxo Burdindegia, Martxelo Garraioak, Botaleku Zurdindegia, Berriola eta Haratago.


Karmele Aramendi albizturtarra, Loiuko 100 milioigarren bidaiaria - Albiztur - Tolosaldeko ataria\nKarmele Aramendi albizturtarra, Loiuko 100 milioigarren bidaiaria\nTolosaldeko Ataria 2018-10-19 14:34\nArgazkia: Bilboko Aireportua\nBartzelonatik lur hartu duen unean eman diote horren berri aireportuko zuzendariak eta konpainiako ordezkariek.\nDuela 70 urte inauguratu zuen Bilboko aireportua, Sondikan, eta gerora Loiura pasa zuten. Gaur 100 milioi bisitariko langa pasa du eta, hain zuzen, zenbaki borobil hori albizturtar batena izan da.\nKarmele Aramendi Bartzelonako El Prat aireportutik zetorren, Vueling konpainiako Airbus 320 hegazkinean. Hegazkinetik jaisterakoan, aireportuko zuzendari Cristina Etxeberria zuen zain, konpainiako ordezkariekin batera. «Sorpresaz» hartu du berria: «Poz handia hartu dut», aitortu du komunikabideen aurrean.\nSari modura, nahi duen lekura hegaldia oparituko diote albizturtarrari.


Euskal Memoria Fundazioa enpresaren informazioren gardentasuna ezinbestekoa da. Horrela ezartzen dugu konfiantzazko harremana proiektuetan parte hartzen duten pertsonekin naiz gure hornitzaile eta bezeroekin. Datuak babesteko legeetan oinarrituz lan egiten dugu, beraz gure pribatasun politika jakinarazi nahi dizuegu, datuak nola biltzen eta nola erabiltzen ditugun zuzenki azaltzeko helburuarekin.\nPribatasun eta datuak babesteko politika honetan oinarriak finkatzen dira Euskal Memoria Fundazioa enpresak datuak erabiltzeko erari. Euskal Memoria Fundazioa -k Ama Kandida, 21, PAB 200, 20140, Andoain -n dauka helbidea. Gure erabiltzaileek webgunearen bidez eta borondatez osoz eman diguten baimenarekin tratatzen dugu datu pertsonalak.\nPolitika hau bakarrik izango da aplikagarria Euskal Memoria Fundazioa enpresari datuak eman izanez gero. Euskal Memoria Fundazioa izango da arduraduna (Datuen Tratamenduaren Arduraduna) eta datuak gure webgunean zehar dauden formularioetan jasotzen direla komunikatzen dizuegu.\nEdozein unetan, eskubide horiek jardun ahal izango dituzu, behar bezala identifikatuz, gure helbide fisikoan idatziz edota email baten bidez gure hurrengo email helbidera idatziz: euskalmemoriafundazioa@gmail.com


Sara Iparragirre:“Europako txapelketan azken hilabeteetan egindako lanaren saria jaso dugu” - Karkara.eus\nKarkara 2018-07-18 19:00\nSara Iparragirre Europako saskibaloi txapelduna da igandetik. Espainiako hogei urtez azpiko selekzioarekin lortu zuen urrea gazte oriotarrak, finalean Serbiari nagusitasunez gailendu ostean.\n- Pozik garaipenarekin?\nBai, azken hilabeteetako lanaren saria jaso dugu Europako txapelketan. Ilusio ikaragarria egin dit nire lehen urrea lortzeak.\n- Txapelketa hasi zenean, urrea lortzeko aukerekin ikusten al zineten?\nJokatu nuen lehen urtean brontzea irabazi genuen, hurrengoan zilarra… Urrea falta zitzaigun! Hasieratik genekien aurkaririk gogorrena Frantzia izango zela, eta berei final laurdenetan gailendu ostean, Europako txapeldun izateko aukera asko genituela sinistu genuen.\n- Finala nahikoa erraz irabazi zenuten, ezta?\nPartida eroso hasi genuen, defentsa oso onarekin, eta horrek eman zigun garaipena lortzeko giltza. Atzean ondo funtzionatzeak eraso ona izatea errazten du.\n- Zein izan zen zure ekarpena finalean?\nHamar minutu baino gehixeago jokatu nituen, hiruko bat sartu nuen eta defentsan ondo aritu nintzen.\n- Eta orokorrean, gustura al zaude txapelketa egin duzun lanarekin?\nBai. Defentsan eta kontraerasoan egin ditut ekarpenik nabarmenenak. Tiroan, adibidez, ez dut gehiegi asmatu. Gertatzen da… kar kar kar\n- Zein asmo dituzu etorkizun hurbilerako?\nIDK Gipuzkoa taldean beste urtebeteko kontratua daukat. Hazten segi nahi dut, etengabe ikastene, eta IDK Gipuzkoa talde aproposa da horretarako. 20 urte ere ez ditut oraindik, gaztea naiz, eta pixkanaka minutuak irabazten joatea da helburua.\n- Inori eskaini nahi al diozu garaipena?\nOrion hasi nintzen saskibaloian jokatzen, kuadrillako lagunekin. Eskerrak eman nahi dizkiet txikitatik nirekin jardun diren taldekideei eta izan ditudan entrenatzaile guztiei.


Energia eta klima aldaketa >\nHernani udalerriko Energia Iraunkorraren Plangintza\nHernani udalerrirako Energia Plana, Energiaren eta Klimaren aldeko Alkateen Itunak definitutako esparru berriarekin bat etorriz; itun horrek 2030. urtera arte luzatzen du denbora-muga, eta ituna sinatzen duten erakunde berriei beren CO2 emisioak % 40 murrizteko kompromisoa hartzera behartzen ditu. Planak etxebizitzen eta zerbitzuen sektoreetan, garraioaren, hondakinen eta uraren sektoreetan eragina du, bai eta udal administrazioaren sektorean bertan ere, funtsezkotzat jotzen baita azken horrek duen eginkizun eredugarria. Bertan jaso diren neurriek ingurumenari eta gastu publikoa murrizteari dagozkion irizpideez gain, tokiko energia-ereduaren dimentsio soziala ere kontuan hartzen dute. Lana Inergy-rekin elkarlanean egin da.\nKlima aldaketara egokitzeko irtenbide naturalen (NBS) identifikazioa eta mapeoa\nTecnaliak burututako proiektu hau, Ihobek sustatutako 2016ko Klimatek deialdiaren esparruan egin da, zeinak Euskadi klima aldaketara egokitzeko esparruan berrikuntza eta frogagarritasuna bultzatzea duen helburu. Tokiko mailan klima aldaketara egokitzeko naturan oinarritutako irtenbideek duten potentziala aztertu eta mapeatu da eta, horrekin batera, Donostiako udalerrian pilotaje bat egin da. Lanaren emaitza "Irtenbide Naturalak" Euskal Autonomia Erkidegoko toki-esparruan klima-aldaketara egokitzeko Gidan jasotzen da. Eneak, Tecnaliarekin elkarlanean, pilotajerako laguntza eman du eta, zehazki, horrekin lotutako parte hartze eta komunikazio prozesuan lagundu du. Etxe arteko patio bateko bizilagunekin eta bertako saltokietako jabeekin espazio hauen berdatzeak eskaintzen dituen abantailak partekatu dira eta, aldi berean, Udalak berau bultzatzeko nola lagundu dezakeen aztertu da.\nDonostiako klima aldaketara egokitzeko Plana\nProietku hau Tecnaliarekin elkarlanean egin da. Hiriak klima aldaketak eraginda jasan ditzakeen inpaktuen aurrean daukan Kalteberatasuna eta arriskuaren azterketa egin ondoren eta bertatik ateratako ondorioetan oinarrituz, egokitzapen plan bat egin da. Planak guztira mota ezberdineko 31 ekintza jasotzen ditu (neurri estrukturalak, ezagutza sortzeko eta erabakiak hartzeko lagungarriak diren neurriak, prebentziozko neurriak, sentikortzea sustatzen dutenak, naturan oinarritutakoak, etab.). Honela, Udalak 2014ean Mayors Adapt euorpar ekimenarekin bat egitearekin hartutako konpromisoari erantzuten dio. Proiektu honen eremuan eta klima aldaketaren arazoa herritarrei hurbiltzeko asmoz, "Donostia klima aldaketaren aurrean" argazki lehiaketa egin da, Gipuzkoako Argazkilari Elkartearen laguntzarekin, zeinak bere egoitzako areto bat utzi du argazki hoberenekin erakusketa bat egiteko.\nDonostiako Energia Iraunkorrerako Ekintza Plana egitea (EIEP)\nAstigarragako Udal Energia Plana egitea\nIrungo Energia Iraunkorrerako Ekintza Plana egitea (EIEP)\nBasauriko Energia Iraunkorrerako Ekintza Plana egitea (EIEP)\nKlima Aldaketari aurre egiteko Udal Programa bat egiteko asistentzia, Zarautzen. Zarauzko Udalak bultzatua


Euskaraz.net - Xabalina-jaurtiketa\nESTAS AQU�: Sarrera » Publicaciones » Mugi! publicaci�n deportiva » Mugi 18 2005/02 » Xabalina-jaurtiketa\nMikelen argazki albuma\nMikel eta Xabi Alonso\nRealeko belaunaldi berriak\nKirola egiteko 25 arrazoi - 1\nZurriola ikastola: Inkesta\nS.s. Koldo, Anoetako miniestadioan xabalinako entrenamendu batean.\n�Astakirtenek ez dute zereginik xabalina-jaurtiketan�\n� Gipuzkoan xabalina-jaurtitzaileak aurkitzea ez da oso ohikoa. Nola aukeratu zenuen zuk modalitate hau?\n� Atletismoa betidanik atsegin izan dut, txikitatik kirol ezberdinak probatzea gustatu zait, eta xabalina probatzeko aukera izan nuenean, asko gustatu zitzaidan.\n� Honetan hasi aurretik beste kirolik egiten al zenuen?\n� Mundu guztiak bezala futbola, eta horrez gain, esku-pilotan ere aritu nintzen.\n� Zein mailatan zabiltza? � Jubenila naiz, lehen urtekoa. � Eta jaurtitzaile asko dago maila horretan?\n� Euskal Autonomia Erkidegoan ez dago asko, baina Espainian maila handiko gazteak daude. EAEn, 30 inguru izango gara guztira; horietatik 20 bat Gipuzkoan. � Zergatik uste duzu ez dagoela zale gehiago modalitate honetan?\n� Badakizu, dena futbola, futbola eta futbola da. Atletismoko modalitate guztietan, oro har, ez dago jende asko, baina xabalinan gutxiago; hemen ez dago tradizio handirik. Gainera, telebistan ere xabalina lehiaketa gutxi ikusten denez, jendeak ez du arreta handirik jartzen kirol honetan. Eskandinavian, berriz, zaletasun handia dute xabalina-jaurtiketarako. � Atletismoko jaurtitzaileak orokorrean ez daudela behar bezala baloratuta uste al duzu? � Ez dut uste jendeak xabalina gutxiesten duenik, zaila baita, baina hedabideek beste modalitate batzuei kasu gehiago egiten dietenez...\n� Kirol zaila al da?\n� Bai, oso teknikoa da. � Beso indartsua izatea beharrezkoa al da honetan aritzeko?\n� Indarra garrantzitsua da, baina indar hori ondo erabiltzen jakin behar da, ondo aprobetxatu behar da, bestela indarra izateak ez du ezertarako balio. Eta horretarako, teknika ondo menderatu behar da. Teknika urte askotako lanaren ondorioz menderatzen da, eta nik oraindik hiru urte besterik ez ditut egin xabalina jaurtitzen. Besoa zenbat eta azkarrago erabili jaurtitzerakoan, orduan eta azkarrago joango da xabalina. � Nolako entrenamenduak egiten dituzu? � Pisuekin ibiltzen naiz, eta teknika lantzeko ariketa ezberdinak egiten ditugu. Zelaian, batzuetan bakarrik ibiltzen gara xabalina jaurtitzen.\n� Arrisku egoerarik izan al duzu inoiz xabalinarekin?\n� Entrenatzerakoan denak batera gabiltza. Xabalina, mailu eta pisu- jaurtitzaileak batera aritzen gara, eta tentu handiz ibili behar duzu. Xabalina jasotzera zoazenean kontuz ibili behar duzu beste jaurtitzaileekin. Gogoan dut, adibidez, behin mailua jaurti zuela batek eta ia bete-betean jo ninduela. Hori da hori sustoa hartu nuena!\n� Astakirtenen modalitate bat dela esango dute batzuk. Hala al da?\n� Ezta pentsatu ere. Astakirtenek ez dute zereginik modalitate honetan, eta bestela, proba dezatela, eta ea zer egiten duten...\nKoldo Agirre Xabalina-jaurtitzailea\nAdina: 15 urte.\nIkastetxea eta maila: Tellerialde (Errenteria). 4. DBH.


San Prudentzio egoitzak Osasun Sailaren agindurik gabe ezarri zuen egoiliarren konfinamendua - Gasteiz - Alea.eus\nSan Prudentzio egoitzak Osasun Sailaren agindurik gabe ezarri zuen egoiliarren konfinamendua\nErredakzioa 2021-04-12 09:00\nPositibo baten ondorioz, San Prudentzioko egoiliarrak konfinatuta egon dira. / GOOGLE MAPS\nOsasun Sailak ez zuen egoiliarren konfinamendurik agindu San Prudentzio egoitzan. Babestu Araba plataformak salatu du langile baten positiboaren ondorioz egindako kudeaketa "arbitrarioa" izan dela eta "protokoloa gaizki interpretatu" dela.\nMartxoaren 29an, Arabako egoitzetako zein eguneko zentroetako erabiltzaile eta senideak biltzen dituen Babestu elkarteak salaketa aurkeztu zuen Arabako Osasun Saileko Lurralde Ordezkaritzan, San Prudentzio egoitzan hartutako neurriak "gizagabeak" zirela baloratuz.\nIzan ere, langileen artean Covid-19 positibo bat atzeman ostean, San Prudentzio udal egoitzak senideei jakinarazi zien solairu bateko egoiliarrak norbere geletan konfinatuko zituztela, Osasun Sailak agindutakoa betetzen ari zirela azalduz.\nKonfinamendu indibiduala apirilaren 9an amaitu zen, eta senideek egun horretan bertan jaso zuten salaketaren erantzuna. Arabako Lurralde Ordezkaritzak egoitzak adierazitakoa gezurtatu du: "Eusko Jaurlaritzako Osasun Sailak ez du ezarri solairu horretako egoiliarrak beren geletan konfinatuta egon daitezen, espazio komunak partekatu gabe, apirilaren 8ra arte".\nBabestu Araba plataformaren ustez, erantzun horrek berresten du San Prudentzio egoitzaren kudeaketa "arbitrarioa" izan dela eta "ez dela inolaz ere lehenetsi egoitzako solairu horretan bizi diren pertsonen ongizatea".\nHorrenbestez, protokoloak aldatzea eta neurriak hartzea eskatu du Babestuk, "senitartekoek eta San Prudentzio egoitzako erabiltzaileek jasandakoa berriro gerta ez dadin".


MEETINGS & EVENTS-EN AGENDA AKTIBOAREKIN HASIKO DU ASTEA EUSKALDUNA BILBAOK - Euskalduna Jauregia\nMEETINGS & EVENTS-EN AGENDA AKTIBOAREKIN HASIKO DU ASTEA EUSKALDUNA BILBAOK\nEuskalduna Bilbaok ekitaldiz betetako astea inauguratuko du. Urriaren 19an, “Denda osteko solasaldiak. Digitalak esentzia galdu barik” ekitaldia eta Nagusiak elkartearen 50. urteurrenaren ospakizuna izango dira. Urriaren 19an eta 20an, “B-Venture” ekintzailetza-ekitaldia eta OSALANek antolatutako eraikuntzako jardunaldi teknikoa egingo dira. Urriaren 20an eta 21ean “Kudeaketa aurreratuaren Europako astea” kongresua egingo da. Urriaren 21ean, SER irrati kateak “BrandingDay, zure markaren indarra” aurkeztuko du eta Euskaltelek Jardunaldi Teknologikoak antolatuko ditu. “EDP Bilbao Night Marathon – Expokirolak-” izenekoaren dortsalen banaketak itxiko du astea, hilaren 22an eta 23an.\nBilbon, 2021eko urriaren 18an\nEuskalduna Bilbaoren agendak oso aktibo jarraitzen du. Hala, urriaren 19tik 23ra hainbat ekitaldi izango dira, besteak beste:\nDenda osteko solasaldiak 2021 (urriak 19)\nAstearte honetan, urriaren 19an, BilbaoDendak-ek Denda Osteko Solasaldien beste edizio bat aurkeztuko du, joerez, ohiturez, tresnez eta digitalizazioez betetako jardunaldia. Aurten «Digitalak esentzia galdu barik» du izenburua. Solasaldian, tokiko merkataritzaren eta bezeroen egungo egoerari buruzko gaiak jorratuko dituzte. Gainera, digitalizazio estrategia ezberdinak azalduko dituzte eta Retailaren norabidea zehaztuko duten joeren inguruko eztabaida zabalduko dute.\nNagusiak elkartearen 50. urteurrena (urriak 19)\nEgun horretan bertan ospatuko da Nagusiak elkartearen 50. urteurrena.\nB- Venture 2021- estatuko iparraldeko ekintzailetza-ekitaldirik handiena (urriak 19 eta 20)\nUrriaren 19an eta 20an, B-Venture ekimena izango da Euskaldunan, estatuko iparraldeko ekintzailetza ekitaldirik handiena. Bertan 24 startupek hartuko dute parte, euren proiektuak erakutsiz eta tailer eta hitzaldi ezberdinetan parte hartuz.\nEraikuntzako jardunaldi teknikoa - OSALAN (urriak 19 eta 20)\nGainera, bi egun horietan, OSALANek, Laneko Segurtasun eta Osasunerako Euskal Erakundeak, eraikuntzako teknikariari buruzko jardunaldi bat aurkeztuko du, eraikuntzaren sektorera zuzenduta Laneko Arriskuen Prebentzioarekin erlazionatutako gaiak jorratzeko. Gainera, sektore horretako bi alderdi berezi jorratuko dira: batetik, azpiegitura handiak, eraikuntza- eta mantentze-fasean, eta, bestetik, sustatzaile ez-profesionalek Laneko Arriskuen Prebentzioarekin duten erlazioa, euren etxebizitza edo/eta negozioa inbertsio garrantzitsua dela kontuan izanda. Azken gai horren kasuan, beste kontratazio mota bateko laneko arriskuen prebentzioarekin dagoen harremana ere landuko da.\nKudeaketa Aurreratuko 2021eko Europako Astearen Biltzarra (urriak 20 eta 21)\nBestalde, Kalitaterako “Euskalit” Euskal Fundazioak, Kudeaketa Aurreratuaren Europako Astea ospatuko du urriaren 20an eta 21ean. Kongresuan bi gai nagusi jorratuko dira: Eraldaketa digitala eta 4.0 ingurunea eta Pertsonak: enpleguaren etorkizuna eta lan egiteko modu berriak.\nBranding Day (urriaren 21ean)\nGainera, Euskalduna Bilbaok BrandingDay izenekoa, SER irrati kateak antolatzen duen marketin eta komunikazio ekitaldia, hartuko du aste honetan. Hilaren 21ean, ostegunean, goizeko 09:00etatik aurrera, eta hurrengo 6 orduetan, publizitatearen, marketinaren eta coaching-aren munduko aditu onenek komunikazioa gaur egungo ingurune aldakor eta lehiakorrean funtsezko tresna gisa ulertzeko gakoak emango dituzte. Gainera, nazio eta toki mailako enpresetako liderrek ere hartuko dute parte, eta euren komunikazio- eta publizitate-estrategiak zuzenean kontatuko dizkizute.\nEuskaltel Jardunaldi Teknologikoak. Garai berriak, aukera handiak (urriak 21)\nEgun horretan bertan, Euskaltelek 2021eko Jardunaldi Teknologikoak antolatuko ditu, Euskadiko enpresa garrantzitsuenekin batera mundu digitalerako bidea erakusteko. Jardunaldi Teknologikoen edizio berri honetan, Josep Pique ministro ohi eta ekonomialariak eta gure lurraldeko profesional garrantzitsuek, enpresei egokitzea eskatzen dien egungo egoera politiko, sozial eta ekonomikoari buruz duten ikuspegia partekatuko dute.\nAintzatespena Bizkaiko erizain erretiratuei (urriaren 22an)\nBizkaiko Erizainen Elkargoak, bestalde, ekitaldi bat egingo du hilaren 22an, 0B aretoan. Ekitaldi horretan, intsigniak emango zaizkie azken bi urteetan erretiroa hartu duten Bizkaiko erizaintzako profesionalei.\nEDP Bilbao Night Marathon (urriak 22 eta 23)\nUrriaren 22an eta 23an egingo den EDP Bilbao Night Marathoneko dortsalen banaketarekin itxiko du astea Euskaldunak. Maratoian parte hartuko dutenek euren dortsala jaso ahal izango dute Expokirolak-en, Euskadiko running, triathlon, btt&bike eta trail azokan.


Gozatuz aisialdi jardueretarako matrikulazio-epea zabalik irailaren 15era arte — Debako udala\nGozatuz aisialdi jardueretarako matrikulazio-epea zabalik irailaren 15era arte\nDebako Udalak, Mogel eta Zubi guraso elkarteekin elkarlanean, datorren ikasturterako aisialdi eskaintza aurkeztu du. Euskara oinarri hartuta, hainbat kultur jarduera proposatzen dira; hala nola, antzerkia, argazkigintza, sukaldaritza, bertsolaritza eta idazketa sortzailea. Matrikula orriak ikastetxeko idazkaritzan, turismo bulegoan edota udal liburutegian entregatu beharko dira irailaren 15a baino lehen.\nMogel eta Zubi guraso elkarteen laguntzarekin, Udalak Gozatuz aisialdi eskaintza zabala antolatu du 2017/2018 ikasturterako. LH 5, LH 6 eta DBHko neska-mutilei ez ezik, herriko gazte eta helduei ere jarduera hauetan parte hartzeko aukera emango zaie; haiei ere esperientzia berriekin gozatzeko aukera eman nahi zaielako.\nProposatzen den aisialdia gozagarria da, kultur jarduera desberdinak eskaintzen dira; euskara oinarri hartuta, emaitzari baino, prozesuan sortuko diren emozioei eta bizipenei begiratuko diena.\nAntzerkia: gorputz espresioa, mimika, ahotsa, inprobisazio jolasak, antzerki jolasak… Urritik maiatzera. Astearte edo asteazkenetan, 2 orduko saio bat. Prezioa: 40 €/hiruhileko (*8€ hiruhileko). LH 5. eta 6.mailak / DBHko ikasleak / Gazteak / Helduak.\nArgazkigintza: argia, teknika, estetika eta narrazioa. Urritik maiatzera. Astean 2 orduko saio bat. Prezioa: 40 €/hiruhileko (*8 hiruhileko). LH 5. eta 6. mailak / DBHko ikasleak / Gazteak / Helduak.\nSukaldaritza: etxeko gauzekin, bazkari/afariak prestatzen ikasteko eta, tarteka, gozo gauzak, tartak, opilak … egiteko. Urria-urtarrila / otsaila-maiatza. Astero, 2 orduko saio bat. Prezioa: 30 €/hileko (*6€ hileko). LH 5. eta 6. mailak /DBHko ikasleak / Gazteak.\nBertsolaritza: 5. eta 6. mailan gustora ibili bazara, hemen aukera paregabea bertsoarekin gozatzen jarraitzeko. Ostiraletan 2 orduko saio bat. Prezioa: 40€/hiruhileko (*8€/hiruhileko). DBHko ikasleentzat bereziki (baina eskaeraren arabera moldatzekoa).\nIdazketa sortzailea: ariketa eta jolas praktikoen bidez, idazketa fintzen eta, batez ere, idazteari beldurra kentzen saiatuko gara. Urritik abendura, larunbatetan, 2 orduko saio bat. Prezioa 23 €/hileko (*14€/ikastaro osoa).\n*Hurrengo prestazioak jasotzen dituztenek %20 ordainduko dute:\n-Diru sarrerak bermatzeko errenta, D.B.E.\n-Diru sarrerak bermatzeko laguntza, D.B.L.\n-Gizarte larrialdietarako lagutnza, G.L.L.\nIkastaro hauetan izena emateko, matrikula orria bete eta ikastetxeko idazkaritzan, turismo bulegoan edo udal liburutegian entregatu beharko da irailaren 15a baino lehen. Taldeak adinaren arabera antolatuko dira eta, aurrera egiteko, ezinbestekoa izango da, gutxienez, 10 lagun ordu berean biltzea.\nGarrantzitsua da baja ematekotan lehen hiruhilabetean egitea eta abenduko oporrak baino lehen jakinaraztea. Bestela, ikasturte osoa kobratuko da.\nInformazio gehiago nahi izanez gero, deitu 943 608 048 telefonora.